ᒫᑦᓯ 25, 2024

ᒪᓕᒐᓕᐅᖅᑎ ᔮᓐ ᒪᐃᓐ

ᒥᓂᔅᑕ ᑲᒪᒋᔭᓕᒃ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᓄᑦ

Legislative Assembly of Nunavut

 926 Sivumugiaq, 2nd Floor

Iqaluit, Nunavut X0A 3H0

ᐊᐃᖓᐃ ᒥᓂᔅᑕ ᒪᐃᓐ,

ᐱᔾᔪᑎᓕᒃ: ᐊᖏᔪᖅ ᐊᑭᑐᔪᖅ ᐱᓕᕆᐊᒃᓴᒧᑦ ᐱᔪᓐᓇᐅᑎᑖᕈᒪᔾᔪᑎ ᐊᐅᓚᐅᑎᓂᑦ ᐃᓇᖐᓂᕐᒧᑦ ᑰᒑᕈᖕᒥᑦ, ᓴᓪᓕᖅ, ᐃᒡᓗᓕᒑᕐᔪᒃ, ᑎᑭᕋᔪᐊᖅ ᐊᒻᒪᓗ ᒥᑦᑎᒪᑕᓕᖕᒥ, ᐆᒻᒪᖅᑯᑎᓄᑦ ᐊᑭᓕᐅᑕᐅᕙᒃᑐᓄᑦ ᕿᒥᕐᕈᓂᕐᒧᑦ ᑲᑎᒪᔩᑦ ᓄᓇᕗᒻᒥ ᐅᓂᒃᑳᖓ 2024-01.

ᑎᑎᖅᑲᑎᒍᑦ ᐅᓪᓗᓕᖅᓯᒪᓪᓗᓂ ᓄᕕᐱᕆ 23, 2023, ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᑐᒃᓯᕋᓚᐅᖅᐳᑦ ᒥᓂᔅᑕᒧᑦ ᑲᒪᒋᔭᓕᒃ ᖁᓪᓕᒃᑯᓐᓄᑦ ᐊᖏᖅᑕᐅᔪᒪᓪᓗᑎᒃ ᐊᖏᔪᖅ ᐊᑭᑐᔪᖅ ᐱᓕᕆᐊᒃᓴᒧᑦ ᐱᔪᓐᓇᐅᑎᑖᕈᑎᓄᑦ ᐊᐅᓚᐅᑎᓂᑦ ᐃᓇᖐᔾᔪᑎᓄᑦ ᑰᒑᕈᖕᒥ, ᓴᓪᓕᖅ, ᐃᒡᓗᓕᒑᕐᔪᒃ, ᑎᑭᕋᕐᔪᐊᖅ ᐊᒻᒪᓗ ᒥᑦᑎᒪᑕᓕᖕᒥ. ᑎᑎᖅᑲᑎᒍᑦ ᐅᓪᓗᓕᖅᓯᒪᓪᓗᓂ ᑎᓯᐱᕆ 1, 2023, ᒥᓂᔅᑕ ᑲᒪᒋᔭᓕᒃ ᖁᓪᓕᒃᑯᓐᓄᑦ ᑐᓴᕐᕕᖃᕈᒪᓚᐅᖅᐳᖅ ᐆᒻᒪᖅᑯᑎᓄᑦ ᐊᑭᓕᐅᑕᐅᕙᒃᑐᓄᑦ ᕿᒥᕐᕈᓂᕐᒧᑦ ᑲᑎᒪᔩᑦ ᓄᓇᕗᒻᒥ ᖁᓪᓕᒃᑯᑦ ᑐᒃᓯᕋᐅᑎᒋᔭᖓᑕ ᒥᒃᓵᓄᑦ.

ᑭᐅᔾᔪᑎᒋᓪᓗᒍ ᑐᒃᓯᕋᐅᑕᖅ ᐊᒻᒪᓗ ᒥᓂᔅᑕᐅᑉ ᐊᐱᖅᑯᑎᖓ, ᑕᑯᓗᒍᑦ ᐃᓚᓕᐅᑎᓯᒪᔪᖅ ᑲᑎᒪᔩᑦ ᐅᓂᒃᑳᖓ 2024-01, ᐱᔾᔪᑎᓕᒃ ᖁᓪᓕᒃᑯᑦ ᐊᖏᔪᑦ ᐱᓕᕆᐊᒃᓴᓄᑦ ᐱᔪᓐᓇᐅᑎᑖᕈᑎᖓ.

ᐅᕙᙶᖅᑐᖅ,



ᒍᕌᒻ ᓛᒃ, ᐃᒃᓯᕙᐅᑕᐅᑉ ᑐᖓᓕᐊ

ᓄᓇᕗᒻᒥ ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ

ᐱᖃᑕᐅᔪᑦ: ᓯᕗᓕᖅᑎ ᐸᐅᓗᓯ ᐊᕿᐊᕈᖅ, ᒥᓂᔅᑕ ᑲᒪᒋᔭᓕᒃ ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᓐᓄᑦ

ᐋᓇ ᕙᐅᓗᕐ, ᒥᓂᔅᑕᐅᑉ ᑐᓪᓕᐊ, ᒐᕙᒪᓕᕆᔨᒃᑯᓐᓄᑦ

ᐱᐅᓪ ᓂᐹᑦ− ᐊᖓᔪᖅᑳᑦ ᐊᐅᓚᑦᑎᔨᒻᒪᕆᒡᓗ, ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᓄᑦ

ᓘᕆ−ᐋᓐ ᐅᐊᐃᑦ, ᓯᕗᓕᖅᑎᓄᑦ ᑐᑭᒧᐊᒃᑎᑦᑎᔨ, ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏ

P.O. BOX 1000, STN 200, IQALUIT, NU, X0A 0H0, URRC@GOV.NU.CA [www.URRC.gov.nu.ca](http://www.URRC.gov.nu.ca/)



**ᐅᓂᒃᑳᑦ ᑐᕌᖅᑐᑦ ᒥᓂᔅᑕ ᑲᒪᒋᔭᓕᖕᒧᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᓄᑦ ᐅᑯᐊ ᐱᔾᔪᑎᒋᓪᓗᒋᑦ:**

**ᐊᖏᔪᑦ ᐊᑭᑐᔫᑎᑦ ᓴᓇᔭᒃᓴᒥᑦ ᐱᓕᕆᔪᓐᓇᐅᑎᓂᑦ ᑐᒃᓯᕋᐅᑎᑦ ᐅᖃᐅᑎᖃᒃᑐᑦ**

**ᐊᐅᓚᐅᑎᓂᑦ ᐊᓯᔾᔩᓂᖅ ᑰᒑᕈᖕᒥ, ᓴᓪᓕᖅ, ᐃᒡᓗᓕᒑᕐᔪᒃ, ᑎᑭᕋᕐᔪᐊᖅ ᐊᒻᒪᓗ ᒥᑦᑎᒪᑕᓕᖕᒥ**

**ᐅᓂᒃᑳᓕᐊᖅ 2024-01**

**ᒫᑦᓯ 25, 2024**

1. ᐊᐅᓚᑦᑎᓂᕐᒧᑦ ᓇᐃᓈᕐᓯᒪᔪᑦ
2. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ, ᑎᒃᑯᐊᖅᑕᐅᓯᒪᔪᑦ ᐆᒻᒪᖁᑎᓕᕆᔨᑦ, ᐱᑕᖃᕆᐊᖃᕐᒪᑕ ᐅᖃᖅᓯᒪᓂᖏᓐᓄᑦ ᐃᒻᒥᒃᑰᖓᓂᖅ 18.1 ᐅᑯᓇᓂ *ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᑕ ᐱᖁᔭᖅ*, ᐊᖏᖅᑕᐅᑎᑦᑎᓇᓱᐊᕐᓗᓂ ᑲᒪᒋᔭᓕᒃ ᒥᓂᔅᑕᒧᑦ ᓯᕗᓂᖓᒍᑦ ᐱᓕᕆᐊᖑᒋᐊᓚᐅᖏᓐᓂᖓᓂ ᐊᖏᔪᖅ ᐊᑭᑐᔪᓄᑦ ᐱᓕᕆᐊᒃᓴᖅ.
3. ᓄᕕᐱᕆ 23, 2023, ᖁᓪᓕᒃᑯᑦ ᑐᒃᓯᕋᓚᐅᖅᐳᑦ ᒥᓂᔅᑕᒧᑦ ᑲᒪᒋᔭᓕᒃ ᖁᓪᓕᒃᑯᓐᓄᑦ ᐊᖏᖅᑕᐅᔪᒪᓪᓗᑎᒃ ᐊᖏᔪᖅ ᐊᑭᑐᔪᖅ ᐱᓕᕆᐊᒃᓴᒧᑦ ᐱᔪᓐᓇᐅᑎᑖᕈᑎᓄᑦ ᐊᐅᓚᐅᑎᓂᑦ ᐃᓇᖐᔾᔪᑎᓄᑦ ᑰᒑᕈᖕᒥ, ᓴᓪᓕᖅ, ᐃᒡᓗᓕᒑᕐᔪᒃ, ᑎᑭᕋᕐᔪᐊᖅ ᐊᒻᒪᓗ ᒥᑦᑎᒪᑕᓕᖕᒥ ᑐᒃᓯᕋᐅᑎ). ᑎᑎᖅᑲᑎᒍᑦ ᐅᓪᓗᓕᖅᓯᒪᓪᓗᓂ ᑎᓯᐱᕆ 1, 2023, ᒥᓂᔅᑕ ᑐᓴᕐᕕᖃᕈᒪᓚᐅᖅᐳᖅ ᐆᒻᒪᖅᑯᑎᓄᑦ ᐊᑭᓕᐅᑕᐅᕙᒃᑐᓄᑦ ᕿᒥᕐᕈᓂᕐᒧᑦ ᑲᑎᒪᔩᑦ ᓄᓇᕗᒻᒥ ᑐᒃᓯᕋᐅᑕᖅ ᐱᓪᓗᒍᑦ.
4. ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑕ ᐃᓱᒪᒃᓴᖅᓯᐅᕈᑎᒋᑎᓪᓗᓂᒋᑦ ᑕᒪᒃᑯᐊ ᐱᓕᕆᐊᖑᔪᑦ ᐋᖅᑭᒃᑕᐅᓯᒪᔪᑦ ᑕᕝᕙᓂ ᐅᓂᒃᑳᓕᐊᖑᓯᒪᔪᒥᑦ. ᓇᐃᓈᕐᓯᒪᓪᓗᒍ, ᐆᒻᒪᖅᑯᑎᓄᑦ ᐊᑭᓕᐅᑕᐅᕙᒃᑐᓄᑦ ᕿᒥᕐᕈᓂᕐᒧᑦ ᑲᑎᒪᔩᑦ ᐊᑐᓕᖁᔨᕗᑦ ᐅᑯᓂᖓ:
	1. ᐊᖏᔪᖅ ᐊᑭᑐᔪᖅ ᐱᓕᕆᐊᒃᓴᒧᑦ ᐱᔪᓐᓇᐅᑎᑖᕈᑎᓄᑦ ᐊᖏᖅᑕᐅᓇᓱᐊᖅᑐᑦ ᐊᐅᓚᐅᑎᓂᑦ ᐃᓇᖐᔾᔪᑎᓄᑦ ᑰᒑᕈᖕᒥ, ᓴᓪᓕᖅ, ᐃᒡᓗᓕᒑᕐᔪᒃ, ᑎᑭᕋᕐᔪᐊᖅ ᐊᒻᒪᓗ ᒥᑦᑎᒪᑕᓕᖕᒥ, ᐊᖏᖅᑕᐅᓗᑎᒃ ᒪᑯᓂᖓ ᒪᓕᒡᓗᓂᑦ:
		1. ᓇᓕᐊᖕᓂᑐᐃᓐᓇᖅ ᓄᓇᓕᖕᓂ, ᐊᑭᒋᔭᐅᓂᐊᕋᓱᒋᔭᐅᔪᑦ ᐊᑭᑦᑐᕋᐅᑕᐅᓚᐅᖅᑎᓪᓗᓂᑦ ᖄᖏᐅᑎᒍᓂᑦ ᐊᑭᒋᔭᐅᓂᐊᕋᓱᒋᔭᐅᔪᕐᒥᑦ 25 ᐳᓴᓐᑎᐅᑉ ᐅᖓᑖᓂᑦ, ᖁᓪᓕᒃᑯᑦ ᐱᕙᒌᔭᐃᖁᔭᐅᓗᑎᒃ ᑐᓐᓂᖅᑯᑎᖃᕐᓗᑎᒡᓗ ᓄᑖᕐᒥᑦ ᐊᖏᔪᖅ ᐱᓕᕆᐊᒃᓴᒧᑦ ᐱᔪᓐᓇᐅᑎᑖᕈᑎᒥᑦ ᒥᓂᔅᑕᒧᑦ ᑲᒪᒋᔭᓕᒃ ᖁᓪᓕᒃᑯᓐᓄᑦ.
		2. ᑕᒡᕙᓕ, ᐊᑭᑦᑐᕋᐅᑕᐅᕌᓂᒃᐸᑦ, ᓴᖅᑭᑕᐅᔪᒪᔪᖅ ᐱᔨᑦᑎᕋᖕᓂᖕᒧᑦ ᐊᔾᔨᒋᙱᓐᓂᐊᖅᐸᐅᒃ ᓴᖅᑭᑕᐅᔪᒪᔫᑉ ᐱᔨᑦᑎᕋᖕᓂᐅᑉ ᐅᓪᓗᖓᓂᑦ ᐊᕐᕌᒍᒥᑦ ᐊᑕᐅᓯᐅᑉ ᐅᖓᑖᓄᑦ ᓇᓕᐊᖕᓄᑐᐃᓐᓇᖅ ᓄᓇᓕᖕᓄᑦ, ᖁᓪᓕᒃᑯᑦ ᐅᖃᐅᔾᔪᐃᖁᔭᐅᓗᑎᒃ ᒥᓂᔅᑕᒥᑦ ᑲᒪᒋᔭᓕᒃ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᓂᑦ ᕿᓚᒻᒥᐅᔪᒃᑯᑦ.
	2. ᐊᒻᒪ ᓱᓕ ᖁᓛᓃᑦᑐᓄᑦ, ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐱᖁᔨᕗᖔᓕᐅᖅᐳᑦ ᐅᑯᓂᖓ:
		1. ᓴᖅᑭᑕᐅᓚᐅᖅᑐᑦ ᐱᒻᒪᕆᒃ ᐊᑦᑕᕐᓇᖅᑕᐃᓕᒪᓂᕐᒧᑦ ᐃᓱᒫᓘᑕᐅᔪᑦ ᑎᓯᐱᕆ 2021−ᒥ ᐱᔪᓐᓇᐅᑎᑖᕈᑎᒧᑦ ᑰᒑᕈᖕᒥ ᐃᒡᓗᓕᒑᕐᔪᖕᒥᓪᓗ ᐆᒻᒪᖅᑯᑎᖃᕐᕕᖏᓐᓄᑦ, ᕿᒥᕐᕈᔩᑦ ᐊᑐᓕᖁᔨᕗᑦ ᖁᓪᓗᒃᑯᓐᓄᑦ ᓇᓗᓇᐃᕆᓯᒪᔪᕐᒥᑦ ᐅᓂᒃᑳᓕᐅᕐᓗᑎᒃ ᒥᓂᔅᑕᒧᑦ ᑲᒪᒋᔭᓕᒃ ᖁᓪᓕᒃᑯᓐᓄᑦ ᖃᓄᐃᓕᐅᕈᑕᐅᓯᒪᔪᓂᒃ ᑲᒪᒋᔭᖃᕈᑕᐅᓪᓗᑎᒃ ᐊᑦᑕᕐᓇᖅᑕᐃᓕᒪᓂᕐᒧᑦ ᑕᑎᒋᔭᒃᓴᐅᓂᕐᒧᓪᓗ ᐃᓱᒫᓘᑕᐅᔪᓄᑦ, ᐊᒻᒪᓗ/ᐅᕝᕙᓘᓐᓃᑦ ᐊᑐᕆᐊᓕᖕᓄᑦ (ᒪᓕᒋᐊᓖᑦ) ᒪᓕᙱᓐᓂᐅᔪᓄᑦ ᓄᓇᓕᖕᓂ ᖃᓄᐃᙱᑦᑎᐊᖁᓪᓗᒋᑦ ᐃᖅᑲᓇᐃᔭᖅᑏᓪᓗ ᐊᑦᑕᕐᓇᖅᑐᒦᖁᓇᒋᑦ.
	3. ᖃᓄᐃᓕᐅᖁᔭᐅᒃᑲᓐᓂᖅᓯᒪᔪᑦ ᐃᓚᓕᐅᔾᔭᐅᓯᒪᕗᑦ ᑎᑎᕋᖅᓯᒪᓂᖓᓂ 6.0 ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᖃᓄᐃᓕᐅᖁᓯᒪᔭᖏᓐᓂ ᑖᓐᓇ ᐅᓂᒃᑲᐅᓯᖅ ᐃᓱᓕᓯᒪᓕᖅᐸᑦ.

**ᓄᓇᕗᒻᒥ ᐆᒻᒪᖅᑯᑎᓄᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ**

**ᐃᓚᒋᔭᐅᔪᑦ**

ᒍᕌᒻ ᓛᒃ ᐃᒃᓯᕙᐅᑕᐅᑉ ᑐᒡᓕᐊ

ᓈᑎᐊ ᓯᑰᓐ ᑲᑎᒪᔨ

ᐱᐅᓪ ᐅᐃᓕᐊᒻᔅ ᑲᑎᒪᔨ

**ᐃᑲᔪᖅᑐᐃᔨᑦ**

ᓘᕆ−ᐋᓐ ᐅᐊᐃᑦ ᑐᑭᒧᐊᒃᑎᑦᑎᔨᒻᒪᕆᒃ

ᐅᐄᑦ ᕕᓅ ᖃᐅᔨᒪᔨᑕᖅ

**ᑎᑎᖅᓯᒪᔪᑦ ᓇᐃᓈᕈᑎᑦ**

|  |  |
| --- | --- |
| AEF | ᐅᑭᐅᖅᑕᖅᑐᒥ ᐆᒻᒪᖅᑯᑎᑦ ᑮᓇᐅᔭᖏᑦ |
| genset (ᓱᑲᓐᓇᖅᑐᓕᐅᕈᑎ) | ᓱᑲᓐᓇᖅᑐᓕᐅᕈᑎ ᓈᒪᔪᖅ |
| GN | ᓄᓇᕗᒻᒥ ᒐᕙᒪᒃᑯᑦ |
| GRA | ᑕᒪᐃᑎᒍᑦ ᐊᑭᖏᓐᓂᑦ ᐊᑐᓕᖅᑎᑕᐅᔾᔪᑎᖓ |
| IC | ᐋᖅᑭᒃᑕᐅᓯᒪᔪᖅ ᓱᑲᓐᓇᖅᑐᖃᕈᓐᓇᕐᓂᖓ |
| IFC | ᐋᖅᑭᒃᑕᐅᓯᒪᔪᖅ ᐊᓯᕈᒃᑕᖏᑦᑐᖅ ᓱᑲᓐᓇᖅᑐᖃᕈᓐᓇᕐᓂᖓ |
| IR | ᑐᓴᐅᒪᔾᔪᑎᒃᓴᖅ ᑐᒃᓯᕌᕆᔭᐅᔪᖅ |
| kW | ᑭᓗᐋᑦ  |
| kWh | ᑭᓗᕚᑦ ᐃᑲᕐᕋᖓ |
| MPPA | ᐊᖏᔫᑎᑦ ᓴᓇᔭᒃᓴᓂᑦ ᐱᓕᕆᔪᓐᓇᐅᑎᒧᑦ ᑐᒃᓯᕋᐅᑎ |
| N-1 | N-1 ᐸᕐᓇᒃᑕᐅᓂᖓᓄᑦ ᒪᓕᒃᑕᐅᔪᒃᓴᑦ**[[1]](#footnote-1)** |
| ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ | ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ |
| QEC Act | *ᖁᓪᓕᒃᑯᑦ ᐆᒻᒪᖅᑯᑎᓕᕆᔨᖏᑦᑕ ᑎᒥᖁᑎᖓᑕ ᒪᓕᒐᖓ* |
| RFC | ᐱᓯᒪᔭᐅᔭᕆᐊᓕᒃ ᐊᓯᔾᔨᖅᑕᖏᑦᑐᖅ ᐊᖏᓂᕆᔪᓐᓇᖅᑕᖓ |
| URRC | ᓄᓇᕗᒻᒥ ᐆᒻᒪᖅᑯᑏᑦ ᐊᑭᖏᓐᓂᑦ ᕿᒥᕐᕈᔩᑦ ᑲᑎᒪᔨᖏᑦ |
| URRC Act | *ᐆᒻᒪᖅᑯᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᓐᓄᑦ ᐱᖁᔭᖅ* |

**ᐃᓗᓕᖏᑦ**

[1.0 EXECUTIVE SUMMARY 1](#_Toc162016718)

[2.0 BACKGROUND 6](#_Toc162016719)

[3.0 PARTICULARS OF THE APPLICATION 8](#_Toc162016720)

[3.1 OVERVIEW 8](#_Toc162016721)

[3.2 KUGAARUK 9](#_Toc162016722)

[3.3 CORAL HARBOUR 9](#_Toc162016723)

[3.4 CHESTERFIELD INLET 10](#_Toc162016724)

[3.5 WHALE COVE 11](#_Toc162016725)

[3.6 POND INLET 11](#_Toc162016726)

[4.0 PROCESS 13](#_Toc162016727)

[4.1 MAJOR OR MINOR APPLICATIONS 13](#_Toc162016728)

[4.2 PUBLIC CONSULTATION PROCESS 13](#_Toc162016729)

[5.0 EXAMINATION OF THE APPLICATION 15](#_Toc162016730)

[5.1 OVERVIEW AND FINANCIAL MATTERS 15](#_Toc162016731)

[5.2 KUGAARUK 16](#_Toc162016732)

[5.3 CORAL HARBOUR 17](#_Toc162016733)

[5.4 CHESTERFIELD INLET 18](#_Toc162016734)

[5.5 WHALE COVE 19](#_Toc162016735)

[5.6 POND INLET 20](#_Toc162016736)

[5.7 APPLICATION COMPLETENESS REGARDING THE ASSESSMENT OF NEED AND FACILITY OPTIONS 21](#_Toc162016737)

[5.8 EMERGENCY GENERATORS 22](#_Toc162016738)

[6.0 URRC RECOMMENDATIONS 23](#_Toc162016739)

1. ᐅᖃᐅᓯᖃᒃᓯᒪᓂᖏᑦ
2. ᖁᓪᓕᒃᑯᑦ ᐆᒻᒪᖅᑯᑎᓕᕆᔨᖏᑦᑕ ᑎᒥᖁᑖ (QEC), ᑎᒃᑯᐊᖅᑕᐅᓯᒪᔪᑦ ᐆᒻᒪᖁᑎᓕᕆᔨᑦ, ᐱᑕᖃᕆᐊᖃᕐᒪᑕ ᐅᖃᒃᓯᒪᓂᖏᓐᓄᑦ ᐃᒻᒥᒃᑰᖓᓂᖅ 18.1 ᐅᑯᓇᓂ *ᖁᓪᓕᒃᑯᑦ ᐆᒻᒪᖅᑯᑎᓕᕆᔨᖏᑦᑕ ᑎᒥᖁᑖᓄᑦ ᒪᓕᒐᖅ* (QEC ᒪᓕᒐ), ᐊᖏᖅᑕᐅᑎᑦᑎᓇᓱᐊᕐᓗᓂ ᑲᒪᒋᔭᓕᒃ ᒥᓂᔅᑕᒧᑦ ᓯᕗᓂᖓᒍᑦ ᐱᓕᕆᐊᖑᒋᐊᓚᐅᖏᓐᓂᖓᓂ ᐊᖏᔪᖅ ᐊᑭᑐᔪᖅ ᓴᓇᔭᒃᓴᖅ. ᐅᖃᒃᓯᒪᓂᖓᓄᑦ, ᐃᒻᒥᒃᑰᖓᓂᖅ 18.1 ᖁᓪᓕᒃᑯᑦ ᐆᒻᒪᖅᑯᑎᓕᕆᔨᖏᑦᑕ ᑎᒥᖁᑖᓄᑦ (QEC) ᒪᓕᒐᖅ ᐱᔭᐅᑎᑦᑎᖕᒪᑦ ᐃᒪᐃᓕᖓᔪᓂᑦ:

ᑐᑭᓯᓇᖅᓯᑎᑦᑎᔪᑎ

* + 1. ᑕᕝᕙᓂ ᐃᒻᒥᒃᑰᖓᓂᕐᒥ, “ᐊᖏᔪᖅ ᐊᑭᑐᔪᖅ ᓴᓇᔭᒃᓴᖅ” ᑐᑭᖃᕐᒪᑦ ᐊᑭᑐᔪᖅ ᓴᓇᔭᒃᓴᖅ ᑲᑎᓪᓗᒋᑦ ᐊᑭᖃᕐᓗᓂ ᐅᖓᑖᓂᑦᑐᓂᑦ $5,000,000.

ᐊᖏᔪᖅ ᐊᑭᑐᔪᖅ ᓴᓇᔭᒃᓴᖅ

* + 1. ᑎᒥᖁᑎᒋᔭᐅᔪᖅ ᐱᓕᕆᐊᖃᕆᐊᖃᔾᔮᖏᑦᑐᖅ, ᐱᓕᕆᔪᓐᓇᖅᑎᑦᑎᔭᕆᐊᖃᖏᑦᑐᖅ ᓇᓪᓕᐊᖕᓂᑐᐃᓐᓇᖅ ᓴᓇᕕᖁᑎᒥᑦ ᐱᓕᕆᔭᕆᐊᖃᖏᓪᓗᑎᒃ, ᐊᖏᔪᑦ ᐊᑭᑐᔫᑎᑦ ᓴᓇᔭᒃᓴᓂᑦ ᑐᒃᓯᕋᐅᑎᓕᐅᖅᑐᒥᓂᐅᒃᐸᑕ ᑭᓯᐊᓂ ᓯᕗᓂᖓᒍᑦ ᒥᓂᔅᑕ ᐱᓕᕆᖁᔨᓗᓂ ᑎᓕᓯᒃᐸᑦ ᐱᓕᕆᔪᓐᓇᖅᓯᑎᑕᐅᓗᓂ ᓴᓇᔭᒃᓴᒥᑦ.

ᒥᓂᔅᑕ ᐅᖃᐅᔾᔭᐅᒋᐊᕈᑎᖃᕈᒪᔪᓐᓇᖅᑐᖅ

* + 1. ᓯᕗᓂᖓᒍᑦ ᑭᐅᓚᐅᖏᓐᓂᕐᒥᓂ ᑐᒃᓯᕋᐅᑎᒥᑦ ᐱᓕᕆᔪᓐᓇᖅᓯᑎᑕᐅᓂᐊᕐᓗᓂ ᐋᖅᑭᒃᑕᐅᓗᓂ ᐅᑯᑎᒎᓇ ᐃᒻᒥᒃᑰᖓᓂᒃᑲᓐᓂᖓᓂ (2), ᒥᓂᔅᑕ ᐅᖃᐅᔾᔭᐅᒋᐊᕈᒪᔪᓐᓇᖅᑐᖅ ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᓐᓄᑦ ᐋᖅᑭᒃᑕᐅᓯᒪᔪᒥ ᐅᑯᓇᓂ *ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᓐᓄᑦ ᐱᖁᔭᕐᒥ.*

ᑎᒥᖑᖅᑎᑕᐅᓯᒪᔪᖅ ᐱᔭᐅᑎᑦᑎᓗᓂ ᑐᓴᐅᒪᔾᔪᑎᒃᓴᒥᑦ

* + 1. ᑎᒥᖑᖅᑎᑕᐅᓯᒪᔪᖅ ᑐᓂᓯᔭᕆᐋᓕᒃ ᒥᓂᔅᑕᒧᑦ ᐊᒻᒪᓗ (ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᓐᓄᑦ ᖃᓄᐃᑦᑐᑐᐃᓐᓇᕐᓂᑦ ᑐᓴᐅᒪᔾᔪᑎᒃᓴᓂᑦ ᐱᔭᐅᔭᕆᐋᓕᖕᓂᑦ ᒥᓂᔅᑕᒧᑦ ᐃᓱᒪᓕᐅᕈᑎᖃᕈᓐᓇᖁᓪᓗᒍ ᐃᒫᖑᔭᕆᐊᖃᒃᐸᓪᓗᓂᑦ ᐱᓕᕆᔪᓐᓇᖅᓯᑎᑕᐅᓗᓂ ᑐᓂᓯᔭᐅᔭᕆᐊᖃᕐᒪᖔᑦ.

ᐃᒪᐃᓘᕈᓐᓇᖅᑐᖅ ᒥᓂᔅᑕ

* + 1. ᒥᓂᔅᑕ ᐃᒪᐃᓘᕈᓐᓇᖅᑐᖅ
			1. ᐱᓕᕆᔪᓐᓇᖅᓯᑎᑦᑎᓗᓂ ᐱᓕᕆᐊᖑᖁᓪᓗᒍ ᐊᖏᔪᖅ ᐊᑭᑐᔫᖅ ᓴᓇᔭᒃᓴᖅ, ᐃᓚᖃᕐᓗᓂ ᐅᕝᕙᓗᓂᑦ ᐃᓚᖃᖏᓪᓗᓂ ᒪᓕᒃᑕᐅᖁᔭᐅᔪᓂᑦ: ᐅᕝᕙᓗᓂᑦ
			2. ᐊᖏᖏᓪᓗᓂᐅᒃ ᐱᓕᕆᔪᓐᓇᖅᓯᑎᑦᑎᔾᔪᑎ.

ᑎᓕᓯᓂᖅ

* + 1. ᐱᓕᕆᔪᓐᓇᖅᓯᑎᑦᑎᑎᓪᓗᒍ ᒥᓂᔅᑕ ᐅᑯᑎᒎᓇ ᑎᑎᕋᒃᓯᒪᓂᖓᒍᑦ (5)(a) ᐋᖅᑭᒃᓯᒪᓂᖃᕐᓂᐊᕐᒪᑦ ᑎᓕᓯᔾᔪᑕᐅᓗᓂ.
1. ᐃᒻᒥᒃᑰᖓᓂᖅ 7(e) ᐅᑯᓇᓂ ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᓐᓄᑦ ᒪᓕᒐᖅ ᐅᖃᖅᓯᒪᖕᒪᑦ, ᐊᓯᖏᑦ ᐱᒐᓗᐊᕐᒥᑎᓪᓗᒋᑦ, ᑐᒃᓯᕋᐅᑎᒋᔭᖏᑦ ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑕ ᐅᖃᐅᔾᔨᒋᐊᕆᐊᖃᕐᒪᑕ ᒥᓂᔅᑕᒥᑦ ᑲᒪᒋᔭᓕᖕᒥᑦ ᖁᓪᓕᒃᑯᑦ ᐆᒻᒪᖅᑯᑎᓕᕆᔨᖏᑦᑕ ᑎᒥᖁᑖᓂᑦ ᐅᖃᐅᓯᖃᖅᑐᓂᒃ ᑐᒃᓯᕋᐅᑎᑦ ᐱᓕᕆᔪᓐᓇᖅᓯᑎᑕᐅᔪᒪᓂᕐᒧᑦ ᐊᖏᔪᑦ ᐊᑭᑐᔫᑎᑦ ᓴᓇᔭᒃᓴᓂᑦ ᐅᑯᑎᒎᓇ ᐃᒻᒥᒃᑰᖓᓂᖅ 18.1 ᐅᑯᓇᓂ ᖁᓪᓕᒃᑯᑦ ᐆᒻᒪᖅᑯᑎᓕᕆᔨᖏᑦᑕ ᑎᒥᖁᑖᓄᑦ ᐱᖁᔭᕐᒥ.
2. ᓄᕕᐱᕆ 23, 2023, ᖁᓪᓕᒃᑯᑦ ᑐᒃᓯᕋᓚᐅᖅᐳᑦ ᒥᓂᔅᑕᒧᑦ ᑲᒪᒋᔭᓕᒃ ᖁᓪᓕᒃᑯᓐᓄᑦ ᐊᖏᖅᑕᐅᔪᒪᓪᓗᑎᒃ ᐊᖏᔪᖅ ᐊᑭᑐᔪᖅ ᐱᓕᕆᐊᒃᓴᒧᑦ ᐱᔪᓐᓇᐅᑎᑖᕈᑎᓄᑦ ᐊᐅᓚᐅᑎᓂᑦ ᐃᓇᖐᔾᔪᑎᓄᑦ ᑰᒑᕈᖕᒥ, ᓴᓪᓕᖅ, ᐃᒡᓗᓕᒑᕐᔪᒃ, ᑎᑭᕋᕐᔪᐊᖅ ᐊᒻᒪᓗ ᒥᑦᑎᒪᑕᓕᖕᒥ ᑐᒃᓯᕋᐅᑎ). ᑎᓯᐱᕆ 5, 2023−ᒥ,**[[2]](#footnote-2)** ᒥᓂᔅᑕ ᑐᒃᓯᕋᓚᐅᕐᒪᑦ ᐅᖃᐅᔾᔭᐅᒋᐊᕈᒪᓪᓗᓂ ᐅᑯᓄᖓ ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᓐᓄᑦ ᑐᕌᖓᔪᓂᑦ ᑐᒃᓯᕋᐅᑎᓄᑦ. ᐆᒻᒪᖅᑯᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑕ ᐃᓱᒪᒃᓴᖅᓯᐅᕈᑎᒋᑎᓪᓗᓂᒋᑦ ᑕᒪᑯᐊ ᐱᓕᕆᐊᖑᔪᑦ ᐋᖅᑭᒃᑕᐅᓯᒪᔪᑦ ᑕᕝᕙᓂ ᐅᓂᒃᑳᓕᐊᖑᓯᒪᔪᒥ.
3. ᐱᓗᐊᙳᐊᖅᑐᑦ ᑐᒃᓯᕋᐅᑎᒥᑦ
	1. ᖃᓄᐃᓕᖓᓂᖓ
4. ᖁᓪᓕᒃᑯᑦ ᐱᓇᓱᐊᓚᐅᖅᐳᑦ ᐊᐅᓚᐅᑎᓂᑦ ᐃᓇᖐᔾᔪᑎᓂᒃ ᑕᓪᓕᒪᑦ ᓄᓇᓕᖕᓄᑦ ᑕᑎᒋᔭᒃᓴᐅᓕᖁᓪᓗᒋᑦ ᐆᒻᒪᖅᑯᑎᑭᒃᓴᓗᐊᓕᖅᑎᓪᓗᒋᓪᓗ (ᓇᓗᓇᐃᔭᖅᓯᒪᔪᖅ ᐅᖃᐅᓯᐅᓂᐊᖅᑐᓂᒃ). ᖁᓪᓕᒃᑯᑦ ᑐᔫᑎᖃᓚᐅᖅᑐᑦ ᐊᓯᔾᔩᔭᕆᐊᖃᕐᓂᕋᖅᖢᑎᒃ ᑎᑭᐅᒪᓕᖁᓪᓗᒋᑦ ᐱᔪᓐᓇᕐᓂᕐᒧᑦ ᐸᕐᓇᖕᓂᕐᒧᑦ ᒪᓕᒃᑕᐅᔪᒃᓴᖁᑎᖏᓐᓄ ᑖᒃᑯᓂᖓ ᓄᓇᓕᖕᓂ, ᑭᓱᑯᑦᑎᖏᑕᑦ ᐊᑐᖅᑕᐅᔪᓐᓇᕐᓂᖏᓐᓂ ᑎᑭᐅᑎᓕᖅᑐᓂᒃ ᐅᕝᕙᓘᓐᓃᑦ ᐅᖓᑖᓅᖅᓯᒪᔪᓂᒃ ᒪᓕᒡᓗᒋᑦ ᖃᓄᖅ ᓄᑕᐅᙱᑎᒋᓂᖏᑦ ᐃᑲᕐᕋᖏᓪᓘᓐᓃᑦ, ᐊᒻᒪᓗ ᑕᑎᒃᓴᖃᕐᓂᕐᒧ ᐃᓱᒫᓘᑕᐅᔪᑦ ᐃᓚᖃᖅᑐᓂᒃ ᐃᓚᒃᓴᐃᑦ ᐱᑕᖃᖏᓐᓂᖏᓐᓂ ᐅᕝᕙᓘᓐᓃᑦ ᐃᓚᒃᓴᐃᑦ ᐃᓇᖏᖅᑎᒃᓴᖏᓐᓄ ᐋᖅᑭᒃᓱᕋᓱᒡᓗᒋ.
5. ᖁᓪᓕᒃᑯᑦ ᓇᓗᓇᐃᕆᕗᑦ ᐊᑐᖃᑦᑕᕐᓂᕐᒥᓂᒃ ᐊᑐᕆᐊᓕᖕᒥᑦ ᐊᓯᔾᔨᖅᑕᖏᑦᑐᖅ ᐆᒻᒪᖅᑯᑎᖃᐅᒻᒥᑦ ᐱᕙᒌᔭᐃᖃᑦᑕᕐᓂᕐᒥᑦ ᐃᒐᓯᐅᒻᒨᖅᑐᖅ ᐆᒻᒪᖅᑯᑎᖃᕐᕕᖏᓐᓄᑦ, 110−ᐳᓴᖓ ᓇᓚᐅᑦᑖᖅᑕᐅᔫᑉ ᐊᑐᖅᑕᐅᓂᐊᖅᑐᕐᒧᑦ ᓄᓇᓕᖕᓄᑦ ᑎᑭᐅᒪᔭᐅᖁᓪᓗᒍᑦ ᐊᖏᓛᒥᒃ ᐱᔨᑦᑎᕋᕐᕕᐅᙱᑦᑐᒥᑦ (N-1). ᑲᑎᓪᓗᒋᑦ ᐃᓕᔭᐅᓯᒪᔪᑦ ᐱᔪᓐᓇᐅᑎ ᒥᒃᖠᒋᐊᓲᖅ ᐊᖏᓛᖑᔪᒧᑦ ᐊᑕᐅᓯᕐᒧᑦ, ᓴᖅᑮᓪᓗᓂᑦ ᐃᓕᓯᒪᔪᕐᒥᑦ ᐊᓯᔾᔨᖅᑕᙱᑦᑐᖅ ᐱᔪᓐᓇᐅᑎᒥᑦ. ᖁᓪᓕᒃᑯᑦ ᑐᐊᕕᕐᓇᖅᑐᖅᓯᐅᒻᒥᒃ ᐃᓚᒋᔭᐅᓂᕋᐃᙱᓚᑦ ᐆᒻᒪᖅᑯᑎᖃᐅᑎᒥᒃ ᑕᑯᓪᓗᒋᑦ ᐊᓯᔾᔨᖅᑕᙱᑦᑐᑦ ᐊᒻᒪᓗ ᐃᓕᐅᖅᑲᖅᓯᒪᔪᑦ.
6. ᖁᓪᓕᒃᑯᑦ ᐆᒻᒪᖅᑯᑎᓕᕆᔨᖏᑦᑕ ᑎᒥᖁᑖ (QEC) ᐊᑭᖏᓐᓄ ᓇᓚᐅᑦᑖᑕᖓ ᑕᒪᐃᓐᓂᒃ ᑕᓪᓕᒪᐃᑦ ᓱᑲᓐᓇᖅᑐᓕᐅᕈᑎᓂᒃ ᐃᓇᖏᖅᓯᓂᕐᒧ ᐊᑭᖃᕋᔭᖅᑐᖅ $32.4 ᒥᓕᐊᓐᒥ. ᖁᓪᓕᒃᑯᑦ ᑐᓐᓂᖅᑯᑎᖃᓚᐅᖅᑐᑦ ᑮᓇᐅᔭᖅᑑᑎᓄᑦ ᓇᓚᐅᑦᑖᖅᓯᒪᔪᓂᒃ ᐱᓕᕆᐊᒃᓴᕐᓄᑦ ᒪᓕᒃᖢᑎᒃ ᐊᑐᓵᖅᑕᒥᖕᓂᑦ ᐊᑭᒋᔭᐅᔪᓂᒃ ᑕᐃᒫᐸᓗᒃ ᐱᓕᕆᐊᒃᓴᕐᓄᑦ.
7. ᖁᓪᓕᒃᑯᑦ ᓇᓚᐅᑦᑖᓚᐅᖅᐳᑦ $2.791 ᒥᓕᐊᓐᓂᒃ ᑮᓇᐅᔭᓕᐅᒃᑲᓐᓂᕆᐊᖃᕐᓂᖏᓐᓂᒃ ᑕᓪᓕᒪᓂᒃ ᐊᐅᓚᐅᑎᓂᑦ ᐃᓇᖐᔾᔪᑎᓄᑦ; $1.295 ᒥᓕᐊᓐ ᑮᓇᐅᔭᖅᑑᑕᐅᔪᓄᑦ ᐊᑭᑐᔪᓄᑦ ᐊᓯᔾᔩᓂᕐᒧᑦ, ᐊᒻᒪᓗ $1.495 ᒥᓕᐊᓐ ᐊᑭᑦᑐᕆᐊᖅᓯᓂᕐᒧᑦ (ᐊᑭᑐᔪᑦ ᐊᓯᔾᔩᓂᕐᒧᑦ). ᖁᓪᓕᒃᑯᑦ ᓇᓚᐅᑦᑖᓚᐅᖅᐳᑦ ᑮᓇᐅᔭᓕᐅᒃᑲᓐᓂᕈᑎᒋᔭᕆᐊᓕᖏᑦ ᐊᑭᑦᑐᕆᐊᕈᑕᐅᓇᔭᕐᓂᖓᓂᒃ 1.47 cents/kilowatt-hour ᓄᓇᕘᓕᒫᒥ, ᐱᓕᕆᐊᒃᓴᑦ ᐱᐊᓂᒃᑕᐅᒃᐸᑕ 2026/27 ᑮᓇᐅᔭᑦ ᐊᕐᕌᒍᖓᓂ.
8. ᖁᓪᓕᒃᑯᑦ ᑐᓐᓂᖅᑯᑎᖃᖅᖢᑎᒃ ᐊᐅᓚᐅᑎᓂᑦ ᐊᓯᔾᔩᓇᓱᐊᕐᓂᖅ ᐅᑭᐅᑦ ᒪᕐᕉᖕᓅᒐᔪᖕᓂᖓᓂ ᑎᑭᓴᐃᔭᕆᐊᖃᕐᓂᕐᒧᑦ ᐃᓕᐅᖅᑲᖅᑕᐅᔾᔪᑎᖓᓄᓪᓗ. ᖁᓪᓕᒃᑯᑦ ᓂᕆᐅᒃᐳᑦ ᐱᓕᕆᐊᒃᓴᑦ ᐱᔭᕇᖅᑕᐅᓇᔭᕐᓂᖏᓐᓂᒃ 2025/26 ᐊᕐᕌᒍᖓᓂ.
	1. ᑰᒑᕈᒃ
9. ᖁᓪᓕᒃᑯᑦ ᓇᓗᓇᐃᓚᐅᖅᐳᑦ ᑰᒑᕈᒃ ᕿᑎᕐᒥᐅᓃᓐᓂᖓᓂ ᓄᓇᕗᒻᒥ ᐃᓄᒋᐊᒃᑎᒋᓪᓗᓂ 1,033 2021 ᓈᓴᖅᑕᐅᓯᒪᔪᒥ, ᐅᓄᖅᓯᒋᐊᖅᖢᑎᒃ 10.7 ᐳᓴᓐᑎᒥ ᑕᐃᒪᙵ 2016 ᓈᓴᖅᑕᐅᓚᐅᕋᒥᑦ. ᓄᓇᓕᒃ ᐅᐸᒃᑕᐅᒐᔪᓛᖅ ᖃᖓᑕᓲᒃᑯᑦ ᐅᕝᕙᓘᓐᓃᑦ ᐅᒥᐊᕐᔪᐊᑎᒍ.
10. ᐆᒻᒪᖅᑯᑎᖃᕐᕕᒃ ᐱᖓᓱᓂᒃ ᐊᐅᓚᐅᑎᖃᖅᐳᖅ IC−ᖃᖅᖢᓂ 1,420 ᑭᓗᕚᑦ ᐊᒻᒪᓗ IFC 770 ᑭᓗᕚᑦ. ᖁᓪᓕᒃᑯᑦ ᑐᓐᓂᖅᑯᑎᖃᓚᐅᖅᑐᑦ G1 ᐃᓕᐅᖅᑲᖅᑕᐅᓚᐅᕐᓂᖓᓂᑦ 2004−ᒥ ᖁᓪᓕᒃᑯᓪᓗ ᓇᓚᐅᑦᑖᖅᖢᑎᒃ ᑎᑭᐅᒪᔪᓐᓃᕐᓂᐊᕐᓂᖓᓂᑦ RFC−ᒧᑦ 2025−ᐸᓗᒃ. ᖁᓪᓕᒃᑯᑦ ᓇᓗᓇᐃᔭᐃᒃᑲᓐᓂᓚᐅᖅᑐᑦ ᖃᓄᐃᓕᖓᓂᖓᓂᑦ ᐆᒻᒪᖅᑯᑎᖃᕐᕕᒃ ᑎᓯᐱᕆ 2021−ᒥ ᐊᖏᔪᖅ ᐱᓕᕆᐊᒃᓴᒧᑦ ᐱᔪᓐᓇᐅᑎᑖᕈᑎᖓᓂ. ᖁᓪᓕᒃᑯᑦ ᓇᓗᓇᐃᕆᕗᑦ 500‑ᑭᓗᕚᑦ ᑐᐊᕕᕐᓇᖅᑐᓄᑦ ᐊᐅᓚᐅᑎᖃᕐᓂᖓᓂᑦ ᓄᓇᓕᖕᓂ.
11. ᖁᓪᓕᒃᑯᑦ ᐃᓇᖐᔪᒪᕗᑦ 320 ᑭᓗᕚᑦ G1−ᒥᑦ 550 ᑭᓗᕚᑦᒧᑦ, ᐊᖏᒡᓕᒋᐊᕐᓗᓂᑦ IC 1,650 ᑭᓗᕚᑦᒧᑦ ᐊᒻᒪᓗ IFC 1,100 ᑭᓗᕚᑦᒧᑦ. ᒪᓕᒃᖢᒍ ᖁᓪᓕᒃᑯᑦ ᐊᖏᓛᖓᓂ ᐊᑐᖅᑕᐅᓂᐊᕋᓱᒋᔭᖓ IFC-ᑯᑦ ᓄᑖᙳᕆᐊᓯᒪᔪᕐᒧᑦ ᑎᑭᐅᒪᓕᕋᔭᖅᑐᖅ ᐊᖏᓛᖓᓂ ᐊᒻᒪᓗ RFC−ᒧᑦ ᓯᕗᓂᒃᓴᒧᑦ.
12. ᖁᓪᓕᒃᑯᑦ ᓇᓗᓇᐃᓚᐅᖅᐳᑦ ᐱᓕᕆᐊᒃᓴᑎᒍᑦ ᓄᑖᙳᕆᐊᖅᓯᑯᓘᔭᕆᐊᖃᕐᓂᖏᓐᓂᒃ ᑐᙵᕕᖓᓄᑦ ᐃᒡᓗᕐᔪᐊᓪᓗ ᒪᑭᒪᔾᔪᑎᖏᓐᓄᑦ, ᐅᖅᓱᖃᐅᑎᖓᓄᑦ ᑭᓱᒡᒍᑖᓄᓪᓗ ᐆᒻᒪᖅᑯᑎᖃᕐᕕᒃ ᐃᖏᕐᕋᖁᓪᓗᒍᑦ ᐊᑦᑕᕐᓇᙱᑦᑐᒃᑯᑦ ᑕᑎᒋᔭᒃᓴᒃᑯᓪᓗ.
13. ᖁᓪᓕᒃᑯᑦ ᐊᓯᖏᓐᓂᒃ ᓂᕈᐊᕆᔭᒃᓴᓕᐅᓚᐅᙱᑦᑐᑦ ᖃᓄᐃᔾᔪᑕᐅᔪᕐᒧᑦ ᓴᓂᕐᕙᐃᓂᐅᑉ ᐊᓯᐊᓂᑦ ᐊᐅᓚᐅᑎᓂᑦ ᐃᓇᖐᓂᕐᒥᑦ.
14. ᐱᓕᕆᐊᒃᓴᖅ ᐊᑭᖃᕐᓂᐊᕋᓱᒋᔭᐅᔪᖅ $5.409 ᒥᓕᐊᓐ.
	1. ᓴᓪᓕᖅ
15. ᖁᓪᓕᒃᑯᑦ ᓇᓗᓇᐃᓚᐅᖅᐳᑦ ᓴᓪᓕᖅ ᑭᕙᓪᓕᕐᒦᓐᓂᖓᓂ ᓄᓇᕗᒻᒥ ᐃᓄᒋᐊᒃᑎᒋᓪᓗᓂ 1,035 2021 ᓈᓴᖅᑕᐅᓯᒪᔪᒥ, ᐅᓄᖅᓯᒋᐊᖅᖢᑎᒃ 16.2 ᐳᓴᓐᑎᒥ ᑕᐃᒪᙵ 2016 ᓈᓴᖅᑕᐅᓚᐅᕋᒥᑦ. ᓄᓇᓕᒃ ᐅᐸᒃᑕᐅᒐᔪᓛᖅ ᖃᖓᑕᓲᒃᑯᑦ ᐅᕝᕙᓘᓐᓃᑦ ᐅᒥᐊᕐᔪᐊᑎᒍ.
16. ᐆᒻᒪᖅᑯᑎᖃᕐᕕᒃ ᐱᖓᓱᓂᒃ ᐊᐅᓚᐅᑎᖃᖅᐳᖅ IC−ᖃᖅᖢᓂ 1,560 ᑭᓗᕚᑦ ᐊᒻᒪᓗ IFC 840 ᑭᓗᕚᑦ. ᖁᓪᓕᒃᑯᑦ ᑐᓐᓂᖅᑯᑎᖃᓚᐅᖅᑐᑦ G2 ᐃᓕᐅᖅᑲᖅᑕᐅᓚᐅᕐᓂᖓᓂᑦ 2005−ᒥ ᑎᑭᐅᒪᙱᖦᖢᓂᓗ RFC−ᒧᑦ. ᖁᓪᓕᒃᑯᑦ ᓇᓗᓇᐃᔭᐃᒃᑲᓐᓂᓚᐅᙱᓚᑦ ᖃᓄᐃᓕᖓᓂᖓᓂᑦ ᐆᒻᒪᖅᑯᑎᖃᕐᕕᐅᑉ. ᖁᓪᓕᒃᑯᑦ ᓇᓗᓇᐃᕆᕗᑦ 500 ᑭᓗᕚᑦ ᑐᐊᕕᕐᓇᖅᑐᓄᑦ ᐊᐅᓚᐅᑎᖃᕐᓂᖓᓂᑦ ᓄᓇᓕᖕᓂ.
17. ᖁᓪᓕᒃᑯᑦ ᐃᓇᖐᔪᒪᕗᑦ 420 ᑭᓗᕚᑦ G2−ᒥᑦ 720 ᑭᓗᕚᑦᒧᑦ, ᐊᖏᒡᓕᒋᐊᕐᓗᓂᑦ IC 1,860 ᑭᓗᕚᑦᒧᑦ ᐊᒻᒪᓗ IFC 1,140 ᑭᓗᕚᑦᒧᑦ. ᒪᓕᒃᖢᒍ ᖁᓪᓕᒃᑯᑦ ᐊᖏᓛᖓᓂ ᐊᑐᖅᑕᐅᓂᐊᕋᓱᒋᔭᖓ IFC-ᑯᑦ ᓄᑖᙳᕆᐊᓯᒪᔪᕐᒧᑦ ᑎᑭᐅᒪᓕᕋᔭᖅᑐᖅ ᐊᖏᓛᖓᓂ ᐊᒻᒪᓗ RFC−ᒧᑦ ᓯᕗᓂᒃᓴᒧᑦ.
18. ᖁᓪᓕᒃᑯᑦ ᓇᓗᓇᐃᓚᐅᖅᐳᑦ ᐱᓕᕆᐊᒃᓴᑎᒍᑦ ᓄᑖᙳᕆᐊᖅᓯᑯᓘᔭᕆᐊᖃᕐᓂᖏᓐᓂᒃ ᑐᙵᕕᖓᓄᑦ ᐃᒡᓗᕐᔪᐊᓪᓗ ᒪᑭᒪᔾᔪᑎᖏᓐᓄᑦ, ᐅᖅᓱᖃᐅᑎᖓᓄᑦ ᑭᓱᒡᒍᑖᓄᓪᓗ ᐆᒻᒪᖅᑯᑎᖃᕐᕕᒃ ᐃᖏᕐᕋᖁᓪᓗᒍᑦ ᐊᑦᑕᕐᓇᙱᑦᑐᒃᑯᑦ ᑕᑎᒋᔭᒃᓴᒃᑯᓪᓗ.
19. ᖁᓪᓕᒃᑯᑦ ᐊᓯᖏᓐᓂᒃ ᓂᕈᐊᕆᔭᒃᓴᓕᐅᓚᐅᙱᑦᑐᑦ ᖃᓄᐃᔾᔪᑕᐅᔪᕐᒧᑦ ᓴᓂᕐᕙᐃᓂᐅᑉ ᐊᓯᐊᓂᑦ ᐊᐅᓚᐅᑎᓂᑦ ᐃᓇᖐᓂᕐᒥᑦ.
20. ᐱᓕᕆᐊᒃᓴᖅ ᐊᑭᖃᕐᓂᐊᕋᓱᒋᔭᐅᔪᖅ $7.499 ᒥᓕᐊᓐ.
	1. ᐃᒡᓗᓕᒑᕐᔪᒃ
21. ᖁᓪᓕᒃᑯᑦ ᓇᓗᓇᐃᓚᐅᖅᐳᑦ ᐃᒡᓗᓕᒑᕐᔪᒃ ᑭᕙᓪᓕᕐᒦᓐᓂᖓᓂ ᓄᓇᕗᒻᒥ ᐃᓄᒋᐊᒃᑎᒋᓪᓗᓂ 397 2021 ᓈᓴᖅᑕᐅᓯᒪᔪᒥ, ᐅᓄᖅᓯᒋᐊᖅᖢᑎᒃ 9.2 ᐳᓴᓐᑎᒥ ᑕᐃᒪᙵ 2016 ᓈᓴᖅᑕᐅᓚᐅᕋᒥᑦ. ᓄᓇᓕᒃ ᐅᐸᒃᑕᐅᒐᔪᓛᖅ ᖃᖓᑕᓲᒃᑯᑦ ᐅᕝᕙᓘᓐᓃᑦ ᐅᒥᐊᕐᔪᐊᑎᒍ.
22. ᐆᒻᒪᖅᑯᑎᖃᕐᕕᒃ ᐱᖓᓱᓂᒃ ᐊᐅᓚᐅᑎᖃᖅᐳᖅ IC−ᖃᖅᖢᓂ 1,040 ᑭᓗᕚᑦ ᐊᒻᒪᓗ IFC 640 ᑭᓗᕚᑦ. ᖁᓪᓕᒃᑯᑦ ᑐᔫᑎᖃᓚᐅᖅᑐᑦ G1 ᐃᓕᐅᖅᑲᖅᑕᐅᓚᐅᕐᓂᖓᓂ 2010−ᒥ ᐊᑐᕈᓐᓇᕐᓂᖓᓗ ᐃᓱᓕᓕᖅᖢᓂ ᒪᓕᒃᖢᒍ ᐃᑲᕐᕋᖏᑦ. ᒫᓐᓇ ᐆᒻᒪᖅᑯᑎᖃᕐᕕᒃ ᑎᑭᐅᒪᔪᖅ RFC−ᒧᑦ. ᖁᓪᓕᒃᑯᑦ ᓇᓗᓇᐃᔭᐃᒃᑲᓐᓂᓚᐅᖅᑐᑦ ᖃᓄᐃᓕᖓᓂᖓᓂᑦ ᐆᒻᒪᖅᑯᑎᖃᕐᕕᒃ ᑎᓯᐱᕆ 2021−ᒥ ᐊᖏᔪᖅ ᐱᓕᕆᐊᒃᓴᒧᑦ ᐱᔪᓐᓇᐅᑎᑖᕈᑎᖓᓂ. ᖁᓪᓕᒃᑯᑦ ᓇᓗᓇᐃᕆᕗᑦ 500‑ᑭᓗᕚᑦ ᑐᐊᕕᕐᓇᖅᑐᓄᑦ ᐊᐅᓚᐅᑎᖃᕐᓂᖓᓂᑦ ᓄᓇᓕᖕᓂ.
23. ᖁᓪᓕᒃᑯᑦ ᐃᓇᖐᔪᒪᕗᑦ 320 ᑭᓗᕚᑦ G1−ᒥ ᓄᑖᕐᒧᑦ 320 ᑭᓗᕚᑦᒧ, ᑕᑎᒋᔭᒃᓴᐅᓂᖅᓴᐅᓕᕐᓗᓂ ᐆᒻᒪᖅᑯᑎᖃᕐᕕᒃ. ᒪᓕᒃᖢᒍ ᖁᓪᓕᒃᑯᑦ ᐊᖏᓛᖓᓂ ᐊᑐᖅᑕᐅᓂᐊᕋᓱᒋᔭᖓ IFC-ᑯᑦ ᓄᑖᙳᕆᐊᓯᒪᔪᕐᒧᑦ, ᐱᔪᓐᓇᖅᓯᕚᓪᓕᙱᓪᓗᓂᑦ, ᑎᑭᐅᒪᓕᕋᔭᖅᑐᖅ ᐊᖏᓛᖓᓂ ᐊᒻᒪᓗ RFC−ᒧᑦ ᓯᕗᓂᒃᓴᒧᑦ.
24. ᖁᓪᓕᒃᑯᑦ ᓇᓗᓇᐃᓚᐅᖅᐳᑦ ᐱᓕᕆᐊᒃᓴᑎᒍᑦ ᓄᑖᙳᕆᐊᖅᓯᑯᓘᔭᕆᐊᖃᕐᓂᖏᓐᓂᒃ ᑐᙵᕕᖓᓄᑦ ᐃᒡᓗᕐᔪᐊᓪᓗ ᒪᑭᒪᔾᔪᑎᖏᓐᓄᑦ, ᑭᓱᒡᒍᑖᓄᓪᓗ ᐆᒻᒪᖅᑯᑎᖃᕐᕕᒃ ᐃᖏᕐᕋᖁᓪᓗᒍᑦ ᐊᑦᑕᕐᓇᙱᑦᑐᒃᑯᑦ ᑕᑎᒋᔭᒃᓴᒃᑯᓪᓗ.
25. ᖁᓪᓕᒃᑯᑦ ᐊᓯᖏᓐᓂᒃ ᓂᕈᐊᕆᔭᒃᓴᓕᐅᓚᐅᙱᑦᑐᑦ ᖃᓄᐃᔾᔪᑕᐅᔪᕐᒧᑦ ᓴᓂᕐᕙᐃᓂᐅᑉ ᐊᓯᐊᓂᑦ ᐊᐅᓚᐅᑎᓂᑦ ᐃᓇᖐᓂᕐᒥᑦ.
26. ᐱᓕᕆᐊᒃᓴᖅ ᐊᑭᖃᕐᓂᐊᕋᓱᒋᔭᐅᔪᖅ $5.3 ᒥᓕᐊᓐ.
	1. ᑎᑭᕋᕐᔪᐊᖅ
27. ᖁᓪᓕᒃᑯᑦ ᓇᓗᓇᐃᓚᐅᖅᐳᑦ ᑎᑭᕋᔪᐊᖅ ᑭᕙᓪᓕᕐᒦᓐᓂᖓᓂ ᓄᓇᕗᒻᒥ ᐃᓄᒋᐊᒃᑎᒋᓪᓗᓂ 470 2021 ᓈᓴᖅᑕᐅᓯᒪᔪᒥ, ᐅᓄᖅᓯᒋᐊᖅᖢᑎᒃ 8.0 ᐳᓴᓐᑎᒥ ᑕᐃᒪᙵ 2016 ᓈᓴᖅᑕᐅᓚᐅᕋᒥᑦ. ᓄᓇᓕᒃ ᐅᐸᒃᑕᐅᒐᔪᓛᖅ ᖃᖓᑕᓲᒃᑯᑦ ᐅᕝᕙᓘᓐᓃᑦ ᐅᒥᐊᕐᔪᐊᑎᒍ.
28. ᐆᒻᒪᖅᑯᑎᖃᕐᕕᒃ ᑎᓴᒪᓂᒃ ᐊᐅᓚᐅᑎᖃᖅᐳᖅ IC−ᖃᖅᖢᓂ 1,070 ᑭᓗᕚᑦ ᐊᒻᒪᓗ IFC 750 ᑭᓗᕚᑦ. ᖁᓪᓕᒃᑯᑦ ᑐᔫᑎᖃᓚᐅᖅᑐᑦ G1 ᐃᓕᐅᖅᑲᖅᑕᐅᓚᐅᕐᓂᖓᓂ 1991−ᒥ ᐊᑐᕈᓐᓇᕐᓂᖓᓗ ᐃᓱᓕᖦᖢᓂ ᒪᓕᒃᖢᒍ ᐃᑲᕐᕋᖏᑦ ᐃᓚᒃᓴᖏᓪᓗ ᐊᑐᐃᓐᓇᐅᙱᓐᓂᖏᓐᓄᑦ. ᒫᓐᓇ ᐆᒻᒪᖅᑯᑎᖃᕐᕕᒃ ᑎᑭᐅᒪᔪᖅ RFC−ᒧᑦ. ᖁᓪᓕᒃᑯᑦ ᓇᓗᓇᐃᔭᐃᒃᑲᓐᓂᓚᐅᙱᓚᑦ ᖃᓄᐃᓕᖓᓂᖓᓂᑦ ᐆᒻᒪᖅᑯᑎᖃᕐᕕᐅᑉ. ᖁᓪᓕᒃᑯᑦ ᓇᓗᓇᐃᕆᕗᑦ ᑐᐊᕕᕐᓇᖅᑐᓄᑦ ᐊᐅᓚᐅᑎᖃᙱᓐᓂᖓᓂᑦ ᓄᓇᓕᖕᓂ.
29. ᖁᓪᓕᒃᑯᑦ ᐃᓇᖐᔪᒪᕗᑦ 300 ᑭᓗᕚᑦ G1−ᒥᑦ 400 ᑭᓗᕚᑦᒧᑦ, ᐊᖏᒡᓕᒋᐊᕐᓗᓂᑦ IC 1,170 ᑭᓗᕚᑦᒧᑦ ᐊᒻᒪᓗ IFC 770 ᑭᓗᕚᑦᒧᑦ. ᒪᓕᒃᖢᒍ ᖁᓪᓕᒃᑯᑦ ᐊᖏᓛᖓᓂ ᐊᑐᖅᑕᐅᓂᐊᕋᓱᒋᔭᖓ IFC-ᑯᑦ ᓄᑖᙳᕆᐊᓯᒪᔪᕐᒧᑦ ᑎᑭᐅᒪᓕᕋᔭᖅᑐᖅ ᐊᖏᓛᖓᓂ ᐊᒻᒪᓗ RFC−ᒧᑦ ᓯᕗᓂᒃᓴᒧᑦ.
30. ᖁᓪᓕᒃᑯᑦ ᓇᓗᓇᐃᓚᐅᖅᐳᑦ ᐱᓕᕆᐊᒃᓴᑎᒍᑦ ᓄᑖᙳᕆᐊᖅᓯᑯᓘᔭᕆᐊᖃᕐᓂᖏᓐᓂᒃ ᑐᙵᕕᖓᓄᑦ ᐃᒡᓗᕐᔪᐊᓪᓗ ᒪᑭᒪᔾᔪᑎᖏᓐᓄᑦ, ᐅᖅᓱᖃᐅᑎᖓᓄᑦ ᑭᓱᒡᒍᑖᓄᓪᓗ ᐆᒻᒪᖅᑯᑎᖃᕐᕕᒃ ᐃᖏᕐᕋᖁᓪᓗᒍᑦ ᐊᑦᑕᕐᓇᙱᑦᑐᒃᑯᑦ ᑕᑎᒋᔭᒃᓴᒃᑯᓪᓗ.
31. ᖁᓪᓕᒃᑯᑦ ᐊᓯᖏᓐᓂᒃ ᓂᕈᐊᕆᔭᒃᓴᓕᐅᓚᐅᙱᑦᑐᑦ ᖃᓄᐃᔾᔪᑕᐅᔪᕐᒧᑦ ᓴᓂᕐᕙᐃᓂᐅᑉ ᐊᓯᐊᓂᑦ ᐊᐅᓚᐅᑎᓂᑦ ᐃᓇᖐᓂᕐᒥᑦ.
32. ᐱᓕᕆᐊᒃᓴᖅ ᐊᑭᖃᕐᓂᐊᕋᓱᒋᔭᐅᔪᖅ $5.996 ᒥᓕᐊᓐ.
	1. ᒥᑦᑎᒪᑕᓕᒃ
33. ᖁᓪᓕᒃᑯᑦ ᓇᓗᓇᐃᓚᐅᖅᐳᑦ ᒥᑦᑎᒪᑕᓕᒃ ᕿᑭᖅᑖᓗᖕᒦᓐᓂᖓᓂ ᓄᓇᕗᒻᒥ ᐃᓄᒋᐊᒃᑎᒋᓪᓗᓂ 1,555 2021 ᓈᓴᖅᑕᐅᓯᒪᔪᒥ, ᐅᓄᖅᓯᒋᐊᖅᖢᑎᒃ 3.8 ᐳᓴᓐᑎᒥ ᑕᐃᒪᙵ 2016 ᓈᓴᖅᑕᐅᓚᐅᕋᒥᑦ. ᓄᓇᓕᒃ ᐅᐸᒃᑕᐅᒐᔪᓛᖅ ᖃᖓᑕᓲᒃᑯᑦ ᐅᕝᕙᓘᓐᓃᑦ ᐅᒥᐊᕐᔪᐊᑎᒍ.
34. ᐆᒻᒪᖅᑯᑎᖃᕐᕕᒃ ᑎᓴᒪᓂᒃ ᐊᐅᓚᐅᑎᖃᖅᐳᖅ IC−ᖃᖅᖢᓂ 2,670 ᑭᓗᕚᑦ ᐊᒻᒪᓗ IFC 1,820 ᑭᓗᕚᑦ. ᖁᓪᓕᒃᑯᑦ ᑐᔫᑎᖃᓚᐅᖅᐳᑦ G3 ᐃᓕᔭᐅᓚᐅᕐᓂᖓᓂᒃ 2009 ᑕᑎᒋᔭᒃᓴᐅᔪᓐᓃᖅᖢᓂᓗ ᓱᕋᒐᔪᖕᓂᖓᓄᑦ. ᒫᓐᓇ ᐆᒻᒪᖅᑯᑎᖃᕐᕕᒃ ᑎᑭᐅᒪᔪᖅ RFC−ᒧᑦ. ᖁᓪᓕᒃᑯᑦ ᓇᓗᓇᐃᔭᐃᒃᑲᓐᓂᓚᐅᙱᓚᑦ ᖃᓄᐃᓕᖓᓂᖓᓂᑦ ᐆᒻᒪᖅᑯᑎᖃᕐᕕᐅᑉ. ᖁᓪᓕᒃᑯᑦ ᓇᓗᓇᐃᕆᕗᑦ ᑐᐊᕕᕐᓇᖅᑐᓄᑦ ᐊᐅᓚᐅᑎᖃᙱᓐᓂᖓᓂᑦ ᓄᓇᓕᖕᓂ.
35. ᖁᓪᓕᒃᑯᑦ ᐃᓇᖐᔪᒪᕗᑦ 550 ᑭᓗᕚᑦ G3−ᒥᑦ 750 ᑭᓗᕚᑦᒧᑦ, ᐊᖏᒡᓕᒋᐊᕐᓗᓂᑦ IC 2,970 ᑭᓗᕚᑦᒧᑦ ᐊᒻᒪᓗ IFC 2,020 ᑭᓗᕚᑦᒧᑦ. ᒪᓕᒃᖢᒍ ᖁᓪᓕᒃᑯᑦ ᐊᖏᓛᖓᓂ ᐊᑐᖅᑕᐅᓂᐊᕋᓱᒋᔭᖓ IFC-ᑯᑦ ᓄᑖᙳᕆᐊᓯᒪᔪᕐᒧᑦ ᑎᑭᐅᒪᓕᕋᔭᖅᑐᖅ ᐊᖏᓛᖓᓂ ᐊᒻᒪᓗ RFC−ᒧᑦ ᓯᕗᓂᒃᓴᒧᑦ.
36. ᖁᓪᓕᒃᑯᑦ ᓇᓗᓇᐃᕆᓚᐅᙱᓚᑦ ᐊᓯᖏᓐᓂᒃ ᓄᑖᙳᕆᐊᒐᒃᓴᓂᑦ ᐱᐅᓯᒋᐊᒐᒃᓴᓂᓪᓘᓐᓃᑦ ᐱᓕᕆᐊᒃᓴᕐᒥᑦ ᑕᑎᒋᔭᒃᓴᐅᖏᓐᓇᖁᓪᓗᒍᑦ ᐆᒻᒪᖅᑯᑎᖃᕐᕕᒃ
37. ᖁᓪᓕᒃᑯᑦ ᐊᓯᖏᓐᓂᒃ ᓂᕈᐊᕆᔭᒃᓴᓕᐅᓚᐅᙱᑦᑐᑦ ᖃᓄᐃᔾᔪᑕᐅᔪᕐᒧᑦ ᓴᓂᕐᕙᐃᓂᐅᑉ ᐊᓯᐊᓂᑦ ᐊᐅᓚᐅᑎᓂᑦ ᐃᓇᖐᓂᕐᒥᑦ.
38. ᐱᓕᕆᐊᒃᓴᖅ ᐊᑭᖃᕐᓂᐊᕋᓱᒋᔭᐅᔪᖅ $8.176 ᒥᓕᐊᓐ.
39. ᐱᓕᕆᕙᓪᓕᐊᓂᖅ
	1. ᐊᖏᔪᑦ ᐅᕝᕙᓗᓂᑦ ᒥᑭᔪᑦ ᑐᒃᓯᖃᐅᑎᑦ
40. ᐅᑯᓇᓂ ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑕ (URRC) ᒪᓕᒐᖓᓂ, ᐃᒪᐃᓘᕆᐊᖃᒃᑎᑕᐅᖕᒪᑕ ᐅᑯᓇᖓᑐᐊᖅ ᐃᓱᒪᓕᐅᕈᑕᐅᔪᓐᓇᕐᓗᑎᒃ ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᑐᐊᖏᓐᓂᑦ (URRC), ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ (URRC) ᐃᓱᒪᓕᐅᕈᑎᖃᕐᓂᐊᕐᒪᑕ ᐃᒪᖑᓂᐊᖅᐸᑕᓗᓂᑦ ᑐᒃᓯᕋᐅᑎ ᓇᓪᓕᐊᖑᓂᐊᕐᓗᓂ ᒥᑭᔫᓗᓂ ᐅᕝᕙᓗᓂᑦ ᐊᖏᔫᓗᓂ ᐊᑐᕈᑎᖃᕐᓂᐊᕐᓗᓂ ᐃᓱᒪᓕᐅᕈᑕᐅᓂᖓᓄᑦ ᓇᒻᒪᓈᕆᔭᕆᐊᖃᕐᓂᖏᓐᓄᑦ ᐱᓕᕆᐊᖑᓂᖏᓐᓂᑦ ᑐᒃᓯᕋᐅᑎᑦ; ᒥᑭᔪᖅ ᑐᒃᓯᕋᐅᑎ ᐱᔭᐅᑎᑦᑎᓱᖑᒻᒪ ᐱᕕᖃᑦᑎᑦᑎᔪᑎᒥᑦ ᑭᒡᓕᓕᓯᒪᓗᓂ 90 ᐅᓪᓗᓄᑦ ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ (URRC) ᐅᖃᕆᐋᖅᑐᕐᓂᐊᕐᓗᑎᒃ ᑲᒪᒋᔭᓕᖕᒧᑦ ᒥᓂᔅᑕᒧᑦ ᐃᒫᖑᑎᓪᓗᒋᓪᓕ ᐊᖏᔪᖅ ᑐᒃᓯᕋᐅᑎ ᐱᔭᐅᑎᑦᑎᓲᖑᖕᒪᑦ ᐱᕕᖃᕐᓂᖓ ᑭᒡᓕᓕᓯᒪᓪᓗᓂ 150 ᐅᓪᓗᓄᑦ. ᑲᑎᒪᔩᑦ ᐃᓱᒪᒋᔭᖃᓚᐅᖅᑐᑦ ᐊᖏᔪᒥᒃ ᐱᓇᓱᐊᕈᑕᐅᔭᕆᐊᖃᕐᓂᖓᓂᑦ ᑐᒃᓯᕋᐅᑕᐅᔪᖅ ᐱᓇᓱᐊᖅᑕᐅᔪᕐᒥᑦ, ᑐᓴᕈᒪᔭᕆᐊᖃᕐᓂᖅ (IRs) ᐊᒻᒪᓗ ᑭᐅᔾᔪᑎᓂᒃ, ᑭᒃᑯᑐᐃᓐᓇᓪᓗ ᑐᓐᓂᖅᑯᑎᖃᕈᓐᓇᖅᑎᑕᐅᓗᑎᒃ. ᐱᓪᓗᒍ, ᑲᑎᒪᔩᑦ ᓇᓗᓇᐃᕆᓚᐅᖅᐳᑦ ᐱᓇᓱᐊᖅᑕᐅᔪᖅ ᐊᖏᔫᑎᑦᑐᒪᓪᓗᒍ.
41. ᑲᑎᒪᔩᑦ ᓇᓗᓇᐃᕆᓚᐅᖅᐳᑦ 150 ᐅᓪᓗᓄᑦ ᐅᒃᑯᐊᕐᕕᒃᓴᖃᖁᓪᓗᒍᑦ ᐅᓂᒃᑳᖅ ᒥᓂᔅᑕᒧᑦ ᒪᐃ 3, 2024−ᒥ.
	1. ᐃᓄᓕᒫᓂᑦ ᐊᐱᖅᓱᕐᓂᖅ ᐱᓕᕆᐊᖑᓂᖓ
42. ᔭᓄᐊᕆ 5, 2024, ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑕ (URRC) ᑎᓕᓯᔾᔪᑎᓕᐊᖏᑦ ᑐᒃᓯᕋᐅᑎᑦ ᐱᔭᐅᑎᑕᐅᖁᓪᓗᒋᑦ ᐊᑐᓂ ᐊᒃᑐᖅᑕᐅᔪᓂ ᓄᓇᓕᖕᓂᑦ ᓄᓇᕗᓕᒫᒥᓪᓗ. ᖃᐅᔨᒃᑲᐃᔾᔪᑎ ᑐᒃᓯᕋᐅᑕᐅᔪᕐᒧᑦ ᐱᕙᒌᔭᖅᑕᐅᓚᐅᖅᐳᖅ ᐊᑐᐃᓐᓇᐅᑎᑕᐅᓪᓗᓂᓗ ᓄᓇᓕᖕᒥᐅᓄᑦ ᐆᒻᒪᖅᑯᑎᖃᖅᑎᓄᓪᓗ ᓄᓇᓕᓕᒫᓄᑦ, ᐱᖃᓯᐅᑎᓪᓗᒋᑦ ᑰᒑᕈᒃ, ᓴᓪᓕᖅ, ᐃᒡᓗᓕᒑᕐᔪᒃ, ᑎᑭᕋᕐᔪᐊᖅ ᐊᒻᒪᓗ ᒥᑦᑎᒪᑕᓕᒃ. ᖃᐅᔨᒃᑲᐃᔾᔪᑏᑦ ᐃᓕᔭᐅᓚᐅᖅᐳᑦ ᑲᑎᒪᔩᑦ ᐃᑭᐊᖅᑭᕕᖓᓄ ᒪᓂᓴᐅᑕᐅᓪᓗᓂᓗ ᓄᓇᑦᓯᐊᖅ ᐱᕙᓪᓕᐊᔪᓕᕆᔨᒃᑯᑦ ᐃᑭᐊᖅᑭᕕᖓᓐᓂ ᐃᓅᖃᑎᒌᓪᓗ ᖃᕆᓴᐅᔭᕈᑎᖓᒍᑦ. ᖁᓪᓕᒃᑯᑦ ᑎᑎᕋᓚᐅᖅᐳᑦ ᐊᑐᓂ ᒪᓕᒐᓕᐅᖅᑎᓄᑦ ᓄᓇᕗᒻᒥ ᒪᐃᔭᓄᓪᓗ ᓄᓇᕗᓕᒫᒥ ᐊᒻᒪᓗ ᑭᒃᑯᑐᐃᓐᓇᕐᓂᑦ ᑐᓴᖅᑎᑦᑎᓪᓗᑎᒃ ᐱᓇᓱᐊᖅᑕᐅᔫᑉ ᒥᒃᓵᓂᑦ ᓇᓗᓇᐃᖅᖢᑎᒃ ᐱᕕᒃᓴᐅᔪᓂᑦ ᐃᓱᓕᕝᕕᒃᓴᓂᓪᓗ ᑐᔫᑎᖃᕆᐊ ᐱᓇᓱᐊᖅᑕᐅᔫᑉ ᒥᒃᓵᓄᑦ ᑲᑎᒪᔨᓄᑦ.
43. ᑲᑎᒪᔩᑦ ᐱᕕᒃᓴᖃᖅᑎᑦᑎᓚᐅᕆᕗᑦ ᑭᒃᑯᑐᐃᓐᓇᕐᓂᑦ ᑎᑎᖅᑲᑎᒍᑦ ᐅᖃᐅᓯᒃᓴᒥᖕᓂᑦ ᑐᒃᓯᕋᐅᑕᐅᔪᑦ ᒥᒃᓵᓄᑦ ᐃᓱᓕᕝᕕᒃᓴᖃᖅᖢᒍ ᕕᕗᐊᕆ 5, 2024. ᐊᑕᐅᓯᖅ ᑐᔫᑕᐅᓚᐅᖅᐳᖅ ᒥᓂᔅᑕᒥᑦ ᖃᒪᓂ'ᑐᐊᕐᒥᑦ, ᐅᓪᓗᖃᖅᑐᖅ ᕕᕗᐊᕆ 5, 2024. ᐅᖃᐅᑎᒋᔭᐅᔪᑦ ᐅᖃᐅᑕᐅᓚᐅᖅᑐᑦ ᑐᓂᔭᐅᔪᓂ ᐱᓕᕆᐊᖑᓚᐅᖅᐳᑦ ᖁᓪᓕᒃᑯᑦ ᐆᒻᒪᖅᑯᑎᓕᕆᔨᖏᑦᑕ ᑎᒥᖁᑖᓄᑦ (QEC) ᑭᐅᔾᔪᑎᖏᑎᒍ ᐅᑯᓄᖓ ᐅᓪᓗᓕᖅᓯᒪᓪᓗᓂ ᕕᕗᐊᕆ 7, 2024, ᐃᓱᒪᒃᓴᖅᓯᐅᕈᑕᐅᓪᓗᑎᒃ ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᓐᓄᑦ (URRC) ᑕᕝᕙᓂ ᐅᓂᒃᑳᓕᐊᖑᔪᒥ.
44. ᐆᒻᒪᖅᑯᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ ᑐᒃᓯᕋᓚᐅᕐᒪᑕ ᑐᓴᐅᒪᔾᔪᑎᒃᓴᒃᑲᓐᓂᕐᓂᒃ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᑕ ᑐᒃᓯᕋᐅᑖᓂᑦ. ᑕᒪᓐᓇ ᐱᓕᕆᐊᖑᓚᐅᕐᒪᑦ ᒪᕐᕈᐃᓕᖓᔪᑎᒍ ᐱᓕᕆᐊᖑᓪᓗᑎᒃ ᑐᓴᐅᒪᔾᔪᑎᒃᓴᑦ ᑐᒃᓯᕋᐅᖑᓂᖏᓐᓂ. ᑲᑎᒪᔩᑦ ᐊᑕᐅᓯᐅᙱᑦᑐᒥᒃ ᐊᐱᖅᑯᑎᒃᓴᖃᓚᐅᖅᑐᑦ, ᐊᐱᖅᑯᑏᓪᓗ ᑐᕌᖓᔪᑦ ᐊᑐᓂ ᓄᓇᓕᖕᓄᑦ. ᖁᓪᓕᒃᑯᑦ ᑭᐅᓚᐅᖅᐳᑦ ᒪᕐᕉᖕᓄᑦ ᑐᒃᓯᕋᐅᑕᐅᔪᓄᑦ ᑲᑎᒪᔨᓂᙶᖅᑐᑦ ᕕᕗᐊᕆ 7, 2024−ᒥ, ᐊᒻᒪᓗ ᕕᕗᐊᕆ 20, 2024.
45. ᑐᒃᓯᕋᐅᑦ ᕿᒥᕐᕈᔭᐅᓂᖓ
46. ᑲᑎᒪᔩᑦ ᕿᒥᕐᕈᓯᒪᔪᑦ ᑐᒃᓯᕋᐅᑎᒥᒃ, ᓄᓇᓕᖕᓅᖓᔪᓂᒡᓗ ᐃᓚᒃᓴᖏᓐᓂᑦ ᓇᓗᓇᐃᔭᖅᑕᐅᓂᐊᖅᑐᑦ. ᑲᑎᒪᔩᑦ ᑲᒪᒋᔭᖃᕐᓂᐊᕆᕗᑦ ᐃᓱᒫᓘᑕᐅᔪᓂᒃ ᖁᓪᓕᒃᑯᑦ ᑐᒃᓯᕋᐅᑎᒋᓵᖅᑕᖓᑦᑕ ᐃᓗᓕᖏᓐᓂᑦ.
	1. ᐅᓂᒃᑲᐅᓯᐅᓂᖓ ᑮᓇᐅᔭᓄᓪᓗ ᐃᓱᒪᒋᔭᒃᓴᐃᑦ
47. ᑲᑎᒪᔩᑦ ᓇᓗᓇᐃᓚᐅᖅᐳᑦ ᑮᓇᐅᔭᑎᒍᑦ/ᐊᑭᖏᑦᑎᒍᑦ ᐊᒃᑐᐃᓂᖃᔾᔮᖏᓐᓂᖓᓂ ᐆᒻᒪᖅᑯᑎᖃᖅᑎᓄᑦ ᑭᓯᐊᓂ ᐱᓕᕆᐊᒃᓴᑦ ᐱᔨᑦᑎᕋᓕᕈᑎᒃ ᖁᓪᓕᒃᑯᓪᓗ ᐊᑐᓕᖅᑎᑦᑎᒍᑎᒃ ᑮᓇᐅᔭᓕᐅᒃᑲᓐᓂᕆᐊᖃᕐᓂᕐᒥᓂᒃ ᓄᓇᕗᓕᒫᒥᓪᓗ ᐊᑭᑦᑐᕆᐊᖅᑎᑦᑎᓂᕐᒥᑦ. ᖁᓪᓕᒃᑯᑦ ᑐᓐᓂᖅᑯᑎᖃᓚᐅᖅᐳᑦ ᐊᑭᒋᓂᐊᕋᓱᒋᔭᐅᔪᓂᒃ ᐊᑐᓂ ᐊᐅᓚᐅᑎᓂᑦ ᐃᓇᖐᓂᕐᒧᑦ ᒪᓕᒃᖢᑎᒃ ᐊᑐᓵᖅᑕᒥᖕᓂᑦ; ᑭᓯᐊᓂ, ᑎᑎᖅᑲᖃᓚᐅᙱᓚᖅ ᓇᓕᐊᖕᓄ ᐱᓕᕆᐊᒃᓴᒨᖕᒪᖔᑦ. ᐃᑲᔪᕋᔭᓚᐅᖅᐳᖅ ᑐᓴᐅᒪᑎᑦᑎᒃᑲᓐᓂᕐᓂᕈᑎᒃ ᖃᓄᖅ ᐊᒃᑎᒋᖕᒪᖔᑦ, ᖃᖓᐅᓂᐊᕐᒪᖔᑦ, ᓄᓇᓕᒃ ᐊᒻᒪᓗ ᐊᑭᖏᑦ ᐱᓕᕆᐊᒃᓴᓄᑦ ᖁᓪᓕᒃᑯᑦ ᑕᑎᒋᓪᓗᓂᒋᑦ ᑮᓇᐅᔭᖅᑑᑎᓕᕆᓲᖅ ᑕᓪᓕᒪᓄᑦ ᐊᐅᓚᐅᑎᓂᑦ ᐃᓇᖐᓂᕐᒧᑦ ᑐᒃᓯᕋᐅᑎᒥᑦ. ᑕᐃᒪᐃᒃᑲᓗᐊᖅᑎᓪᓗᒍ, ᑲᑎᒪᔩᑦ ᓇᓗᖅᑯᑎᔭᕆᐊᖃᙱᓚᑦ ᐊᐱᕆᙱᓚᓪᓗ ᖁᓪᓕᒃᑯᑦ ᐊᑐᕈᓯᖏᓐᓂᑦ ᑮᓇᐅᔭᖅᑑᑎᓂᒡᓘᓐᓃᑦ ᑐᔫᑕᐅᓯᒪᔪᓂᒃ ᑐᒃᓯᕋᐅᑎᒃᑯᑦ.
48. ᑲᑎᒪᔩᑦ ᕿᒥᕐᕈᓚᐅᕆᕗᑦ ᑮᓇᐅᔭᓕᐊᒧᑦ ᐅᓄᖅᓯᒋᐊᕈᑕᐅᔪᒪᑐᐃᓐᓇᕆᐊᓕᖕᓂᑦ ᐱᓪᓗᒍᓗ ᐊᑭᑦᑐᕆᐊᕈᑕᐅᓇᔭᖅᑐᕐᒥᑦ ᓄᓇᕗᓕᒫᒥ. ᑲᑎᒪᔩᑦ ᓇᓗᓇᐃᕆᕗᑦ ᐊᑕᐅᓯᖅ ᑕᖅᑳᙵ ᑐᓐᓂᖅᑯᓯᐊᖅ ᑐᒃᓯᕋᐅᑕᐅᔪᕐᒧᑦ ᐊᒃᑐᐊᓂᖃᓚᐅᕐᓂᖓᓂᑦ ᐊᑭᑦᑐᕆᐊᕈᑕᐅᓇᔭᖅᑐᕐᒥᑦ ᐊᐅᓚᐅᑎᓂᑦ ᐃᓇᖐᓚᐅᖅᑎᓪᓗᒋᑦ, ᖁᓪᓕᒃᑯᓪᓗ ᒐᕙᒪᑐᖃᒃᑯᓐᓂ ᑮᓇᐅᔭᖅᑖᕈᓐᓇᕐᓂᖓᓂ ᐱᓕᕆᐊᒃᓴᓄᑦ ᐃᑲᔫᑕᐅᔪᓐᓇᖅᑐᓂᒃ.
49. ᐅᑭᐅᖅᑕᖅᑐᒥ ᐆᒻᒪᖅᑯᑎᓄᑦ ᑮᓇᐅᔭᖃᕐᕕᒃ ᐊᓯᖏᓪᓗ ᑮᓇᐅᔭᖃᕐᕕᖕᓄᑦ, ᑲᑎᒪᔩᑦ ᑐᑭᓯᐅᒪᕗᑦ ᐊᐅᓚᐅᑎᓂᑦ ᐃᓇᖐᓂᕐᒧᑦ ᐊᑭᖏᑦ ᐊᑕᖏᕐᓗᒍ ᐊᑭᓕᖅᑕᐅᓂᐊᕐᓂᖓᓂᑦ ᐆᒻᒪᖅᑯᑎᑐᖅᑎᓂᑦ, ᒐᕙᒪᑐᖃᒃᑯᓐᓂᓗ ᑮᓇᐅᔭᕐᓂᒃ ᐊᑐᐃᓐᓇᐅᔪᖃᙱᓚᖅ ᑮᓇᐅᔭᖃᕐᕕᖕᒥ ᐊᓯᖏᓐᓂᒡᓗ. ᖁᓪᓕᒃᑯᑦ ᐃᑲᔫᑎᔪᒥᒃ ᑐᓴᖅᑎᑦᑎᓚᐅᖅᑐᑦ ᖃᓄᐃᓕᕐᓂᖓᓂᑦ ᑮᓇᐅᔭᖃᕐᕕᒃ (ᑮᓇᐅᔭᓪᓗ ᐊᑐᐃᓐᓇᐅᔪᑦ), ᐊᒻᒪᓗ ᐱᓇᓱᐊᖅᑕᖓᓂᑦ ᐊᓯᖏᓐᓂᒃ ᑮᓇᐅᔭᓂᒃ. ᑎᑭᓐᓇᓱᐊᕐᓂᖓᓂᑦ ᖁᓪᓕᒃᑯᑦ ᐊᓯᖏᓐᓂᒃ ᑮᓇᐅᔭᖅᑖᕈᓐᓇᖅᑐᑦ, ᐊᑭᑐᔪᖅ ᑮᓇᐅᔭᓕᕆᔭᐅᔭᕆᐊᓕᒃ ᖁᓪᓕᒃᑯᓐᓂᑦ, ᑮᓇᐅᔭᓕᐊᖑᔭᕆᐊᓕᒡᓗ ᐊᒃᑐᐃᓪᓗᓂᑦ ᐊᑭᓕᖅᓱᐃᔪᓂᒃ ᐊᑭᓕᕆᐊᓕᒃᑎᒍᑦ ᐊᒻᒪᓗ ᓄᓇᕗᑦ ᒐᕙᒪᖓᓂ.
50. ᑕᖅᑳᙵ ᑐᓂᔭᐅᔪᖅ ᒪᓕᒐᓕᐅᖅᑎᒥᙶᓚᐅᖅᐳᖅ ᓄᓇᓕᖕᓂ ᐃᓚᐅᙱᑦᑐᒥᒃ ᑐᒃᓯᕋᐅᒻᒥᑦ; ᑐᕌᓪᓚᕆᙱᑦᑐᒃᑯᑦ ᓴᖅᑭᑦᑎᕗᖅ ᑲᑎᒪᔨᓄᑦ ᖁᑦᑎᓕᕇᒃᑎᑦᑎᖃᑦᑕᕆᐊᖃᕐᓂᕐᒧᑦ ᐱᓕᕆᐊᒃᓴᕐᓂᑦ ᑕᑯᒃᓴᐅᔪᒃᑯᑦ. ᖁᓪᓕᒃᑯᑦ ᐊᑐᓕᕐᒪᑕ ᓄᓇᕗᓕᒫᒧᑦ‑ᐊᑭᖏᓐᓂᑦ, ᐱᒻᒪᕆᐅᕗᖅ ᖁᓪᓕᒃᑯᑦ ᑕᑯᒃᓴᐅᑎᑦᑎᔪᓐᓇᕈᑎᒃ ᐊᑭᑐᔪᑦ ᐱᓕᕆᐊᒃᓴᕆᔪᒪᔭᖏᑦ ᐱᔭᕆᐊᖃᕐᓂᖏᓐᓂᒃ ᐊᓯᓕᒫᖏᓪᓗ ᐃᓱᒪᒃᓴᖅᓯᐅᕈᑕᐅᓯᒪᓂᖏᓐᓂᒃ, ᑕᐃᒪᖓᓂᑦ ᐆᒻᒪᖅᑯᑎᑐᖅᑏᑦ ᐊᑭᓖᖃᑦᑕᕐᓂᖏᓐᓄᑦ ᐊᑭᑐᔪᑦ ᐱᓕᕆᐊᒃᓴᑦ ᐃᓚᖓᓂ. ᓄᓇᓕᖕᓄ ᐊᑑᑎᓪᓚᕆᙱᒃᑯᓂᑦ ᐊᑭᑐᔪᖅ ᐱᓕᕆᐊᒃᓴᖅ, ᖁᓪᓕᒃᑯᓪᓘᓐᓃᑦ ᓂᕈᐊᕆᔭᖓᓂ ᑐᒃᓯᕋᙱᒃᑯᓂ, ᑐᓴᐅᒪᔾᔪᑎᖃᒃᑲᓐᓂᕆᐊᓕᒃ ᐊᑐᐃᓐᓇᐅᓗᑎᒃ ᑲᑎᒪᔨᓄᑦ ᑭᒃᑯᑐᐃᓐᓇᕐᓄᓪᓗ ᑐᒃᓯᕋᐅᑕᐅᔪᕐᒧᑦ ᐱᔭᐅᔭᕆᐊᓖᑦ ᓈᒻᒪᒋᔭᐅᖁᓪᓗᒋᑦ (ᐊᑲᐅᓛᖑᒋᔭᐅᓗᓂᓗ ᖁᓪᓕᒃᑯᑦ ᐊᑭᑐᔪᓄᑦ ᐊᑐᖅᑕᖏᓐᓄᑦ).
51. ᑲᑎᒪᔩᑦ ᐃᓱᒪᒋᔭᖃᓲᑦ ᓇᓚᐅᑦᑖᖅᑕᐅᓯᒪᔪᖅ ᑮᓇᐅᔭᓕᐊᖑᒃᑲᓐᓂᕆᐊᓕᖕᓂᑦ ᐊᑭᑦᑐᕆᐊᕈᑕᐅᔪᓪᓗ ᓄᓇᕗᓕᒫᒥᑦ ᓈᒻᒪᖕᒪᖔᑦ. ᑭᓯᐊᓂ, ᐃᓱᒪᓕᐅᕆᑦᑎᐊᕋᔭᖅᑐᑦ ᐱᓕᕆᐊᒃᓴᑦ ᐱᔨᑦᑎᕋᓕᕈᑎᒃ ᖁᓪᓕᒃᑯᓪᓗ ᐃᓚᓕᐅᔾᔨᓇᓱᐊᕈᑎᒃ ᐊᑭᖏᓐᓂᒃ ᑮᓇᐅᔭᓕᐊᕆᔭᕆᐊᓕᒥᖕᓄᑦ ᓄᑖᕐᓂᒡᓗ ᐊᑭᖃᓕᕈᑎᒃ.
52. ᓇᓕᐊᖕᓄᑐᐃᓐᓇᖅ ᓄᓇᓕᖕᓄᑦ, ᐱᓕᕆᐊᒃᓴᒧᑦ ᐊᑭᖓ ᒪᓂᓴᐅᑕᐅᓚᐅᖅᑎᓪᓗᒍᑦ ᖄᖏᐅᑎᒍᓂᑦ ᐊᑭᒋᓂᐊᕋᓱᒋᔭᐅᔪᕐᒥᑦ 25 ᐳᓴᓐᑎᐅᑉ ᐅᖓᑖᓂᑦ, ᑲᑎᒪᔩᑦ ᐊᑐᖁᔨᕗᑦ ᖁᓪᓕᒃᑯᓐᓂᑦ ᐱᕙᒌᔭᐃᓗᑎᒃ ᑐᔫᑎᖃᕐᓗᑎᒡᓗ ᓄᑖᕐᒥᑦ ᑐᒃᓯᕋᐅᒻᒥᑦ ᒥᓂᔅᑕᒧᑦ ᑲᒪᒋᔭᓕᒃ ᖁᓪᓕᒃᑯᓐᓄᑦ. ᓱᓕᑲᓐᓂᖅ, ᒪᓂᓴᐅᑕᐅᓚᐅᖅᑎᓪᓗᓂᑦ, ᐱᔨᑦᑎᕋᓕᕈᑕᐅᔪᒪᔫᑉ ᐅᓪᓗᖓ ᐊᓯᔾᔨᕐᓂᐊᕈᓂᑦ ᐅᓪᓗᕆᔭᐅᔪᒪᔪᕐᒥᑦ ᐅᑭᐅᓕᒫᖅ ᐅᖓᑖᓄᑦ, ᑲᑎᒪᔩᑦ ᐊᑐᖁᔨᕗᑦ ᖁᓪᓕᒃᑯᓐᓂᑦ ᐅᖃᐅᔾᔨᓗᑎᒃ ᒥᓂᔅᑕᒧᑦ ᑲᒪᒋᔭᓕᒃ ᖁᓪᓕᒃᑯᓐᓄᑦ ᕿᓚᒻᒥᐅᔪᒃᑯᑦ.
	1. ᑰᒑᕈᒃ
53. ᑲᑎᒪᔩᑦ ᕿᒥᕐᕈᓚᐅᖅᑐᑦ ᐱᔭᕆᐊᖃᕐᓂᖓᓂᒃ ᐊᐅᓚᐅᑎᓂᑦ ᐃᓇᖐᔪᒪᓂᕐᒥᑦ ᑰᒑᕈᖕᒥ ᐆᒻᒪᖅᑯᑎᖃᕐᕕᖓᓂᑦ. ᑲᑎᒪᔩᑦ ᐃᓱᒪᒋᔭᖃᓚᐅᖅᑐᑦ ᐊᑐᖅᑕᐅᓛᖑᓂᐊᕋᓱᒋᔭᐅᔪᕐᒥᑦ, RFC−ᒥᑦ, IC ᐊᒻᒪᓗ IFC ᐊᒻᒪᓗ ᑐᓴᐅᒪᔾᔪᑎᓂᒃ ᑕᒪᒃᑯᐊ ᒥᒃᓵᓄᑦ ᐆᒻᒪᖅᑯᑎᖃᕐᕕᖕᒥ.
54. ᑲᑎᒪᔩᑦ ᐊᖏᖅᐳᑦ ᑰᒑᕈᖕᒥ ᐆᒻᒪᖅᑯᑎᖃᕐᕕᒃ ᓈᒪᔪᒥ ᐱᔪᓐᓇᙱᓐᓂᖓᓂ ᑎᑭᐅᒪᔪᓐᓇᖅᑐᒥᑦ RFC−ᒧᑦ 2025 ᐅᖓᑖᓄᑦ ᐅᓄᖅᓯᒋᐊᕆᐊᖃᖅᖢᑎᒡᓗ. ᑲᑎᒪᔩᑦ ᓇᓗᓇᐃᕆᕗᑦ ᑰᒑᕈᒃ 500 ᑭᓗᕚᑦ ᑐᐊᕕᕐᓇᖅᑐᒧᑦ ᐊᐅᓚᐅᑎᖃᕐᓂᖓᓂ ᓄᓇᓕᖕᓂ, ᐊᑦᑕᕐᓇᖅᑐᓂᒃ ᐱᓗᐊᕈᓐᓃᖅᑎᑦᑎᐊᕐᔪᒍᓐᓇᖅᑐᖅ ᐊᔪᓕᕈᔾᔨᑳᓪᓚᖕᓂᕈᑎᒃ.
55. ᖁᓪᓕᒃᑯᑦ ᐃᓇᖐᔪᒪᔭᖓ 320 ᑭᓗᕚᑦ G1−ᒥᒃ 550 ᑭᓗᕚᑦᒧᑦ ᓈᒻᒪᒍᒥᓇᖅᐳᖅ; ᑭᓯᐊᓂ, ᐊᓯᖏᓐᓂᒃ ᓂᕈᐊᕆᔭᒃᓴᕐᓂᑦ ᐱᑎᑕᐅᓚᐅᙱᑦᑐᑦ. ᐅᓄᖅᓯᒋᐊᕆᐊᖃᖅᐳᖅ IFC 1,100 ᑭᓗᕚᑦᒧᑦ ᐱᒻᒪᕆᐅᓪᓗᓂᓗ, ᓈᒪᓕᕋᔭᖅᖢᓂᑦ ᐱᔭᐅᔭᕆᐊᓕᖕᓄᑦ ᓄᓇᓕᖕᓂ ᐊᕐᕌᒍᒐᓴᐅᓂᐊᖅᑐᓄᑦ. IFC 1,100 ᑭᓗᕚᑦ ᐊᑦᑎᖕᓂᖅᓴᒻᒪᕆᐅᕗᖅ 1,660 ᑭᓗᕚᑦ ᑐᒃᓯᕋᐅᑕᐅᓚᐅᖅᑐᕐᒥᑦ ᑎᓯᐱᕆ 2021−ᒥ.
56. ᖁᓪᓕᒃᑯᑦ ᑐᔫᑎᖃᓚᐅᕆᕗᑦ ᑲᒪᒋᔭᖃᕐᓂᖓᓂᑦ ᐊᓯᖏᓐᓂᒃ ᑐᖓᐅᑦᑎᔾᔪᑕᐅᔪᓂᒃ ᐆᒻᒪᖅᑯᑎᖃᕐᕕᖕᒥᑦ ᐋᖅᑭᐅᒪᑎᑦᑎᓇᓱᐊᕐᓂᕐᒧᑦ. ᑐᖓᐅᑦᑎᔾᔪᑕᐅᓯᒪᔪᑦ ᑎᑎᖅᑲᓕᐊᖑᑦᑎᐊᓚᐅᖅᐳᑦ ᑎᓯᐱᕆ 2021−ᒥᑦ ᑐᒃᓯᕋᐅᑕᐅᔪᕐᒥᑦ ᓄᑖᕐᒧᑦ ᐆᒻᒪᖅᑯᑎᖃᕐᕕᖕᒧᑦ ᑰᒑᕈᖕᒥ. ᑲᑎᒪᔩᑦ ᓇᓗᓇᐃᕆᕗᑦ ᖁᓪᓕᒃᑯᑦ ᓈᒻᒪᒃᓴᖅᑰᔨᓂᖏᓐᓂᒃ ᐋᖅᑭᐅᒪᑎᑦᑎᔪᓐᓇᕐᓂᕐᒧᑦ ᐆᒻᒪᖅᑯᑎᖃᕐᕕᖕᒥ ᒫᓐᓇᐅᔪᕐᒧᑦ. ᑭᓯᐊᓂ, ᓴᖅᑭᑕᐅᓚᐅᖅᑐᑦ ᐱᒻᒪᕆᒃ ᐊᑦᑕᕐᓇᖅᑕᐃᓕᒪᓂᕐᒧᑦ ᐃᓱᒫᓘᑕᐅᔪᑦ ᑎᓯᐱᕆ 2021−ᒥ ᐱᔪᓐᓇᐅᑎᑖᕈᑎᒧᑦ ᑰᒑᕈᖕᒥ ᐆᒻᒪᖅᑯᑎᖃᕐᕕᖕᒧᑦ, ᕿᒥᕐᕈᔩᑦ ᐊᑐᓕᖁᔨᕗᑦ ᖁᓪᓗᒃᑯᓐᓄᑦ ᓇᓗᓇᐃᕆᓯᒪᔪᕐᒥᑦ ᐅᓂᒃᑳᓕᐅᕐᓗᑎᒃ ᒥᓂᔅᑕᒧᑦ ᖃᓄᐃᓕᐅᕈᑕᐅᓯᒪᔪᓂᒃ ᑲᒪᒋᔭᖃᕈᑕᐅᓪᓗᑎᒃ ᐊᑦᑕᕐᓇᖅᑕᐃᓕᒪᓂᕐᒧᑦ ᑕᑎᒋᔭᒃᓴᐅᓂᕐᒧᓪᓗ ᐃᓱᒫᓘᑕᐅᔪᓄᑦ, ᐊᒻᒪᓗ/ᐅᕝᕙᓘᓐᓃᑦ ᐊᑐᕆᐊᓕᖕᓄᑦ (ᒪᓕᒋᐊᓖᑦ) ᒪᓕᙱᓐᓂᐅᔪᓄᑦ ᓄᓇᓕᖕᓂ ᖃᓄᐃᙱᑦᑎᐊᖁᓪᓗᒋᑦ ᐃᖅᑲᓇᐃᔭᖅᑏᓪᓗ ᐊᑦᑕᕐᓇᖅᑐᒦᖁᓇᒋᑦ.
57. ᐃᓱᒫᓗᖕᓇᖅᐳᖅ ᑲᑎᒪᔨᓄᑦ ᐅᐸᒍᑕᐅᓇᓱᐊᖅᑐᖅ ᑐᒃᓯᕋᐅᑎᒃᑯᑦ ᑕᑯᓐᓇᖅᑕᐅᒍᓂᑦ ᐅᐸᒍᑕᐅᓇᓱᐊᓚᐅᖅᑐᕐᒧᑦ ᑎᓯᐱᕆ 2021−ᒥ. ᑲᑎᒪᔩᑦ ᑐᑭᓯᐅᒪᕗᑦ ᐊᐅᓚᐅᑎᓂᑦ ᐃᓇᖐᓂᖅ ᒫᓐᓇᒧᑐᐊᖅ ᐊᑐᕋᔭᕐᓂᖓᓂᒃ, ᓄᑖᕐᒥᒃ ᐆᒻᒪᖅᑯᑎᖃᕐᕕᓕᐅᕈᓐᓇᖅᓯᒍᑎᒃ ᓄᓇᓕᖕᓂ; ᑭᓯᐊᓂ, ᓇᓗᓇᖅᑰᔨᙱᓚᖅ ᖁᓪᓕᒃᑯᑦ ᐊᓯᖏᓐᓂᒃ ᓂᕈᐊᕆᔭᒃᓴᓕᐅᓚᐅᕈᑎᒃ ᐊᑐᓂ ᑐᒃᓯᕋᐅᑎᒥᖕᓂᑦ ᐊᒻᒪᓗ ᑎᓯᐱᕆ 2021−ᓕᓴᕐᒥᑦ. ᓱᓕᑲᓐᓂᖅ, ᑲᑎᒪᔩᑦ ᐊᑐᖁᔨᕗᑦ ᖁᓪᓕᒃᑯᓐᓂᑦ ᒥᓂᔅᑕᒧᐊᖅᓯᓗᑎᒃ ᐅᐸᓗᖓᐃᔭᐅᑎᓂᒃ ᖁᓪᓕᒃᑯᑦ ᐊᑐᕐᓂᐊᖅᑕᒥᖕᓂᑦ ᐊᐅᓚᐅᑏᑦ ᐃᓇᖐᔾᔪᑕᐅᓇᓱᐊᖅᑐᑦ ᑎᑭᑦᑐᓐᓇᕈᓐᓃᔾᔮᖏᓐᓂᖏᓐᓂᒃ, ᑮᓇᐅᔭᑦ ᓄᑖᕐᒧᑦ ᐆᒻᒪᖅᑯᑎᖃᕐᕕᖕᒧᑦ ᓴᖅᑭᒃᑯᑎᒃ ᓱᓕ ᐊᑐᕈᓐᓇᖅᑎᓪᓗᒋᑦ.
58. ᑲᑎᒪᔩᑦ ᐊᑐᖁᔨᕗᑦ ᐊᖏᖅᑕᐅᓗᓂᑦ ᐊᐅᓚᐅᑎᓂᑦ ᐃᓇᖐᔪᒪᓂᖅ ᑰᒑᕈᒻᒥᑦ.
	1. ᓴᓪᓕᖅ
59. ᑲᑎᒪᔩᑦ ᕿᒥᕐᕈᓚᐅᖅᑐᑦ ᐱᔭᕆᐊᖃᕐᓂᖓᓂᒃ ᐊᐅᓚᐅᑎᓂᑦ ᐃᓇᖐᔪᒪᓂᕐᒥᑦ ᓴᓪᓕᕐᒥ ᐆᒻᒪᖅᑯᑎᖃᕐᕕᖓᓂᑦ. ᑲᑎᒪᔩᑦ ᐃᓱᒪᒋᔭᖃᓚᐅᖅᑐᑦ ᐊᑐᖅᑕᐅᓛᖑᓂᐊᕋᓱᒋᔭᐅᔪᕐᒥᑦ, RFC−ᒥᑦ, IC ᐊᒻᒪᓗ IFC ᐊᒻᒪᓗ ᑐᓴᐅᒪᔾᔪᑎᓂᒃ ᑕᒪᒃᑯᐊ ᒥᒃᓵᓄᑦ ᐆᒻᒪᖅᑯᑎᖃᕐᕕᖕᒥ.
60. ᑲᑎᒪᔩᑦ ᐊᖏᖅᐳᑦ ᓴᓪᓕᕐᒥ ᐆᒻᒪᖅᑯᑎᖃᕐᕕᒃ ᓈᒪᔪᒥ ᐱᔪᓐᓇᙱᓐᓂᖓᓂ ᑎᑭᐅᒪᔪᓐᓇᖅᑐᒥᑦ RFC−ᒧᑦ ᐊᖏᓛᕐᓗ ᐊᑐᖅᑕᐅᖃᑦᑕᕐᓂᐊᖅᑐᖅ ᐊᖏᒡᓕᕙᓪᓕᐊᖏᓐᓇᕐᓂᐊᕋᓱᒋᔭᐅᓪᓗᓂᑦ. ᑲᑎᒪᔩᑦ ᓇᓗᓇᐃᕆᕗᑦ ᓴᓪᓕᖅ 500 ᑭᓗᕚᑦ ᑐᐊᕕᕐᓇᖅᑐᒧᑦ ᐊᐅᓚᐅᑎᖃᕐᓂᖓᓂ ᓄᓇᓕᖕᓂ, ᐊᑦᑕᕐᓇᑐᐃᓐᓇᕆᐊᓕᓐᓂᑦ ᒥᒃᖠᒋᐊᖅᑎᑦᑎᔪᓐᓇᖅᖢᓂᑦ ᐊᔪᓕᕈᔾᔨᑳᓪᓚᖕᓂᕈᑎᒃ.
61. ᖁᓪᓕᒃᑯᑦ ᐃᓇᖐᔪᒪᔭᖓ 420 ᑭᓗᕚᑦ G2−ᒥᒃ 720 ᑭᓗᕚᑦᒧᑦ ᓈᒻᒪᒍᒥᓇᖅᐳᖅ; ᑭᓯᐊᓂ, ᐊᓯᖏᓐᓂᒃ ᓂᕈᐊᕆᔭᒃᓴᕐᓂᑦ ᐱᑎᑕᐅᓚᐅᙱᑦᑐᑦ. ᐅᓄᖅᓯᒋᐊᕆᐊᖃᖅᐳᖅ IFC 1,140 ᑭᓗᕚᑦᒧᑦ ᐱᒻᒪᕆᐅᓪᓗᓂᓗ, ᓈᒪᓕᕋᔭᖅᖢᓂᑦ ᐱᔭᐅᔭᕆᐊᓕᖕᓄᑦ ᓄᓇᓕᖕᓂ ᐊᕐᕌᒍᒐᓴᐅᓂᐊᖅᑐᓄᑦ.
62. ᖁᓪᓕᒃᑯᑦ ᑐᔫᑎᖃᓚᐅᕆᕗᑦ ᑲᒪᒋᔭᖃᕐᓂᖓᓂᑦ ᐊᓯᖏᓐᓂᒃ ᑐᖓᐅᑦᑎᔾᔪᑕᐅᔪᓂᒃ ᐆᒻᒪᖅᑯᑎᖃᕐᕕᖕᒥᑦ ᐋᖅᑭᐅᒪᑎᑦᑎᓇᓱᐊᕐᓂᕐᒧᑦ. ᑲᑎᒪᔩᑦ ᓇᓗᓇᐃᕆᕗᑦ ᖁᓪᓕᒃᑯᑦ ᓈᒻᒪᒃᓴᖅᑰᔨᓂᖏᓐᓂᒃ ᐋᖅᑭᐅᒪᑎᑦᑎᔪᓐᓇᕐᓂᕐᒧᑦ ᐆᒻᒪᖅᑯᑎᖃᕐᕕᖕᒥ ᒫᓐᓇᐅᔪᕐᒧᑦ.
63. ᑲᒪᑎᔩᑦ ᐊᑐᖁᔨᕗᑦ ᐊᖏᖅᑕᐅᓗᓂᑦ ᐊᐅᓚᐅᑎᓂᑦ ᐃᓇᖐᔪᒪᓂᖅ ᓴᓪᓕᕐᒥ.
	1. ᐃᒡᓗᓕᒑᕐᔪᒃ
64. ᑲᑎᒪᔩᑦ ᕿᒥᕐᕈᓚᐅᖅᑐᑦ ᐱᔭᕆᐊᖃᕐᓂᖓᓂᒃ ᐊᐅᓚᐅᑎᓂᑦ ᐃᓇᖐᔪᒪᓂᕐᒥᑦ ᐃᒡᓗᓕᒑᕐᔪᖕᒥ ᐆᒻᒪᖅᑯᑎᖃᕐᕕᖓᓂᑦ. ᑲᑎᒪᔩᑦ ᐃᓱᒪᒋᔭᖃᓚᐅᖅᑐᑦ ᐊᑐᖅᑕᐅᓛᖑᓂᐊᕋᓱᒋᔭᐅᔪᕐᒥᑦ, RFC−ᒥᑦ, IC ᐊᒻᒪᓗ IFC ᐊᒻᒪᓗ ᑐᓴᐅᒪᔾᔪᑎᓂᒃ ᑕᒪᒃᑯᐊ ᒥᒃᓵᓄᑦ ᐆᒻᒪᖅᑯᑎᖃᕐᕕᖕᒥ.
65. ᑲᑎᒪᔩᑦ ᐊᖏᖅᓯᒪᕗᑦ ᐃᒡᓗᓕᒑᕐᔪᖕᒥ ᐆᒻᒪᖅᑯᑎᖃᕐᕕᒃ ᑕᑎᒋᔭᒃᓴᐅᓂᕐᒧᑦ ᖃᓄᐃᔾᔪᑎᖃᑐᐃᓐᓇᕆᐊᖃᕐᓂᖓᓂᑦ, ᓈᒪᓂᖓᓂᓗ IFC ᑎᑭᐅᒪᒋᐊ RFC−ᒧᑦ 2029/30 ᐅᖓᑖᓄᑦ. ᑲᑎᒪᔩᑦ ᓇᓗᓇᐃᕆᕗᑦ ᐃᓪᓗᓕᒑᕐᔪᒃ 500 ᑭᓗᕚᑦ ᑐᐊᕕᕐᓇᖅᑐᒧᑦ ᐊᐅᓚᐅᑎᖃᕐᓂᖓᓂᑦ ᓄᓇᓕᖕᓂ, ᐊᑦᑕᕐᓇᑐᐃᓐᓇᕆᐊᓕᖕᓂᑦ ᒥᒃᖠᒋᐊᖅᑎᑦᑎᔪᓐᓇᖅᖢᓂᑦ ᐊᔪᓕᕈᔾᔨᑳᓪᓚᖕᓂᕈᑎᒃ.
66. ᖁᓪᓕᒃᑯᑦ ᐃᓇᖐᔪᒪᔭᖓ 320 ᑭᓗᕚᑦ G1−ᒥᒃ 320 ᑭᓗᕚᑦᒧᑦ ᓈᒻᒪᒍᒥᓇᖅᐳᖅ; ᑭᓯᐊᓂ, ᐊᓯᖏᓐᓂᒃ ᓂᕈᐊᕆᔭᒃᓴᕐᓂᑦ ᐱᑎᑕᐅᓚᐅᙱᑦᑐᑦ. ᑕᑎᒋᔭᒃᓴᐅᓕᒃᑲᓐᓂᕆᐊᖃᖅᐳᖅ, ᐊᖏᒡᓕᒋᐊᕆᐊᖃᙱᒃᑲᓗᐊᖅᖢᓂᑦ IFC ᒪᓕᒃᖢᒍ ᖁᓪᓕᒃᑯᑦ ᓇᓚᐅᑦᑖᖅᑕᖓ ᐊᑐᖅᑕᐅᖃᑦᑕᕐᓂᐊᖅᑐᒧᑦ ᐃᒡᓗᓕᒑᕐᔪᒻᒥᑦ. IFC 640 ᑭᓗᕚᑦ ᐊᑦᑎᖕᓂᖅᓴᒻᒪᕆᐅᕗᖅ 1,270 ᑭᓗᕚᑦ ᑐᒃᓯᕋᐅᑕᐅᓚᐅᖅᑐᕐᒥᑦ ᑎᓯᐱᕆ 2021−ᒥ.
67. ᖁᓪᓕᒃᑯᑦ ᑐᔫᑎᖃᓚᐅᕆᕗᑦ ᑲᒪᒋᔭᖃᕐᓂᖓᓂᑦ ᐊᓯᖏᓐᓂᒃ ᑐᖓᐅᑦᑎᔾᔪᑕᐅᔪᓂᒃ ᐆᒻᒪᖅᑯᑎᖃᕐᕕᖕᒥᑦ ᐋᖅᑭᐅᒪᑎᑦᑎᓇᓱᐊᕐᓂᕐᒧᑦ. ᑐᖓᐅᑦᑎᔾᔪᑕᐅᓯᒪᔪᑦ ᑎᑎᖅᑲᓕᐊᖑᑦᑎᐊᓚᐅᖅᐳᑦ ᑎᓯᐱᕆ 2021−ᒥᑦ ᑐᒃᓯᕋᐅᑕᐅᔪᕐᒥᑦ ᓄᑖᕐᒧᑦ ᐆᒻᒪᖅᑯᑎᖃᕐᕕᖕᒧᑦ ᐃᒡᓗᓕᒑᕐᔪᖕᒥᑦ. ᑲᑎᒪᔩᑦ ᓇᓗᓇᐃᕆᕗᑦ ᖁᓪᓕᒃᑯᑦ ᓈᒻᒪᒃᓴᖅᑰᔨᓂᖏᓐᓂᒃ ᐋᖅᑭᐅᒪᑎᑦᑎᔪᓐᓇᕐᓂᕐᒧᑦ ᐆᒻᒪᖅᑯᑎᖃᕐᕕᖕᒥ ᒫᓐᓇᐅᔪᕐᒧᑦ. ᑭᓯᐊᓂ, ᓴᖅᑭᑕᐅᓚᐅᖅᑐᑦ ᐱᒻᒪᕆᒃ ᐊᑦᑕᕐᓇᖅᑕᐃᓕᒪᓂᕐᒧᑦ ᐃᓱᒫᓘᑕᐅᔪᑦ ᑎᓯᐱᕆ 2021−ᒥ ᐱᔪᓐᓇᐅᑎᑖᕈᑎᒧᑦ ᐃᒡᓗᓕᒑᕐᔪᖕᒥ ᐆᒻᒪᖅᑯᑎᖃᕐᕕᖕᒧᑦ, ᕿᒥᕐᕈᔩᑦ ᐊᑐᓕᖁᔨᕗᑦ ᖁᓪᓗᒃᑯᓐᓄᑦ ᓇᓗᓇᐃᕆᓯᒪᔪᕐᒥᑦ ᐅᓂᒃᑳᓕᐅᕐᓗᑎᒃ ᒥᓂᔅᑕᒧᑦ ᖃᓄᐃᓕᐅᕈᑕᐅᓯᒪᔪᓂᒃ ᑲᒪᒋᔭᖃᕈᑕᐅᓪᓗᑎᒃ ᐊᑦᑕᕐᓇᖅᑕᐃᓕᒪᓂᕐᒧᑦ ᑕᑎᒋᔭᒃᓴᐅᓂᕐᒧᓪᓗ ᐃᓱᒫᓘᑕᐅᔪᓄᑦ, ᐊᒻᒪᓗ/ᐅᕝᕙᓘᓐᓃᑦ ᐊᑐᕆᐊᓕᖕᓄᑦ (ᒪᓕᒋᐊᓖᑦ) ᒪᓕᙱᓐᓂᐅᔪᓄᑦ ᓄᓇᓕᖕᓂ‑ᖃᓄᐃᙱᑦᑎᐊᖁᓪᓗᒋᑦ ᐃᖅᑲᓇᐃᔭᖅᑏᓪᓗ ᐊᑦᑕᕐᓇᖅᑐᒦᖁᓇᒋᑦ.
68. ᐃᓱᒫᓗᖕᓇᖅᐳᖅ ᑲᑎᒪᔨᓄᑦ ᐅᐸᒍᑕᐅᓇᓱᐊᖅᑐᖅ ᑐᒃᓯᕋᐅᑎᒃᑯᑦ ᑕᑯᓐᓇᖅᑕᐅᒍᓂᑦ ᐅᐸᒍᑕᐅᓇᓱᐊᓚᐅᖅᑐᕐᒧᑦ ᑎᓯᐱᕆ 2021−ᒥ. ᑲᑎᒪᔩᑦ ᑐᑭᓯᐅᒪᕗᑦ ᐊᐅᓚᐅᑎᓂᑦ ᐃᓇᖐᓂᖅ ᒫᓐᓇᒧᑐᐊᖅ ᐊᑐᕋᔭᕐᓂᖓᓂᒃ, ᓄᑖᕐᒥᒃ ᐆᒻᒪᖅᑯᑎᖃᕐᕕᓕᐅᕈᓐᓇᖅᓯᒍᑎᒃ ᓄᓇᓕᖕᓂ; ᑭᓯᐊᓂ, ᓇᓗᓇᖅᑰᔨᙱᓚᖅ ᖁᓪᓕᒃᑯᑦ ᐊᓯᖏᓐᓂᒃ ᓂᕈᐊᕆᔭᒃᓴᓕᐅᓚᐅᕈᑎᒃ ᐊᑐᓂ ᑐᒃᓯᕋᐅᑎᒥᖕᓂᑦ ᐊᒻᒪᓗ ᑎᓯᐱᕆ 2021−ᓕᓴᕐᒥᑦ. ᓱᓕᑲᓐᓂᖅ, ᑲᑎᒪᔩᑦ ᐊᑐᖁᔨᕗᑦ ᖁᓪᓕᒃᑯᓐᓂᑦ ᒥᓂᔅᑕᒧᐊᖅᓯᓗᑎᒃ ᐅᐸᓗᖓᐃᔭᐅᑎᓂᒃ ᖁᓪᓕᒃᑯᑦ ᐊᑐᕐᓂᐊᖅᑕᒥᖕᓂᑦ ᐊᐅᓚᐅᑏᑦ ᐃᓇᖐᔾᔪᑕᐅᓇᓱᐊᖅᑐᑦ ᑎᑭᑦᑐᓐᓇᕈᓐᓃᔾᔮᖏᓐᓂᖏᓐᓂᒃ, ᑮᓇᐅᔭᑦ ᓄᑖᕐᒧᑦ ᐆᒻᒪᖅᑯᑎᖃᕐᕕᖕᒧᑦ ᓴᖅᑭᒃᑯᑎᒃ ᓱᓕ ᐊᑐᕈᓐᓇᖅᑎᓪᓗᒋᑦ.
69. ᑲᒪᑎᔩᑦ ᐊᑐᖁᔨᕗᑦ ᐊᖏᖅᑕᐅᓗᓂᑦ ᐊᐅᓚᐅᑎᓂᑦ ᐃᓇᖐᔪᒪᓂᖅ ᐃᒡᓗᓕᒑᕐᔪᖕᒥ.
	1. ᑎᑭᕋᕐᔪᐊᖅ
70. ᑲᑎᒪᔩᑦ ᕿᒥᕐᕈᓚᐅᖅᑐᑦ ᐱᔭᕆᐊᖃᕐᓂᖓᓂᒃ ᐊᐅᓚᐅᑎᓂᑦ ᐃᓇᖐᔪᒪᓂᕐᒥᑦ ᑎᑭᕋᕐᔪᐊᕐᒥ ᐆᒻᒪᖅᑯᑎᖃᕐᕕᖓᓂᑦ. ᑲᑎᒪᔩᑦ ᐃᓱᒪᒋᔭᖃᓚᐅᖅᑐᑦ ᐊᑐᖅᑕᐅᓛᖑᓂᐊᕋᓱᒋᔭᐅᔪᕐᒥᑦ, RFC−ᒥᑦ, IC ᐊᒻᒪᓗ IFC ᐊᒻᒪᓗ ᑐᓴᐅᒪᔾᔪᑎᓂᒃ ᑕᒪᒃᑯᐊ ᒥᒃᓵᓄᑦ ᐆᒻᒪᖅᑯᑎᖃᕐᕕᖕᒥ.
71. ᑲᒪᑎᔩᑦ ᐊᖏᖅᐳᑦ ᑎᑭᕋᕐᔪᐊᕐᒥ ᐆᒻᒪᖅᑯᑎᖃᕐᕕᒃ ᑕᑎᒋᔭᒃᓴᐅᓂᕐᒧᑦ ᖃᓄᐃᔾᔪᑎᖃᕐᓂᖓᓂᑦ; ᑭᓯᐊᓂ, ᓇᓗᓇᕐᓂᖅᓴᐅᕗᖅ IFC−ᖃᒃᑲᓐᓂᕆᐊᖃᕐᒪᖔᑦ ᑎᑭᐅᒪᔪᕐᒥᑦ RFC−ᒧᑦ ᐊᕐᕌᒍᒐᓴᐅᓂᐊᖅᑐᓄᑦ 2029/30 ᐅᖓᑖᓄᑦ. ᑲᑎᒪᔩᑦ ᓇᓗᓇᐃᕆᕗᑦ ᑎᑭᕋᕐᔪᐊᖅ ᑐᐊᕕᕐᓇᖅᑐᒧᑦ ᐊᐅᓚᐅᑎᖃᙱᓐᓂᖓᓂᑦ ᓄᓇᓕᖕᓂ. ᑐᐊᕕᕐᓇᖅᑐᒧᑦ ᐊᐅᓚᐅᑎᖃᙱᓐᓂᖓ ᐅᓗᕆᐊᓇᒃᑲᓐᓂᕈᑕᐅᕗᖅ ᖃᒥᑐᐃᓐᓇᕆᐊᖃᕐᓂᕐᒧᑦ ᐊᔪᓕᕈᔾᔨᓐᓂᕈᑎᒃ.
72. ᖁᓪᓕᒃᑯᑦ ᐃᓇᖐᔪᒪᔭᖓ 300 ᑭᓗᕚᑦ G1−ᒥᒃ 400 ᑭᓗᕚᑦᒧᑦ ᓈᒻᒪᒍᒥᓇᖅᐳᖅ; ᑭᓯᐊᓂ, ᐊᓯᖏᓐᓂᒃ ᓂᕈᐊᕆᔭᒃᓴᕐᓂᑦ ᐱᑎᑕᐅᓚᐅᙱᑦᑐᑦ. ᑕᑎᒋᔭᒃᓴᐅᒃᑲᓐᓂᖅᑐᖅ ᐊᒻᒪᓗ IFC 770 ᑭᓗᕚᑦᒧᑦ ᐱᔭᕆᐊᖃᖅᐳᑦ ᐱᒻᒪᕆᐅᓪᓗᓂᓗ, ᓈᒪᓕᕋᔭᖅᖢᓂᑦ ᐱᔭᐅᔭᕆᐊᓕᖕᓄᑦ ᓄᓇᓕᖕᓂ ᐊᕐᕌᒍᒐᓴᐅᓂᐊᖅᑐᓄᑦ. ᑐᒃᓯᕋᐅᑕᐅᔪᖅ IFC ᑎᑭᐅᒪᕗᖅ ᐊᑐᖅᑕᐅᓂᐊᕋᓱᒋᔭᐅᔪᕐᒧᑦ ᐊᒻᒪᓗ RFC−ᒧᑦ 2029/30 ᑎᑭᓐᓇᓱᐊᕐᓂᖓᓂᑦ 300 ᑭᓗᕚᑦᒥᑦ ᐊᑦᑕᕐᓇᙱᔾᔪᑕᐅᕚᓪᓕᕋᔭᖅᖢᓂᓗ ᖃᒥᑐᐃᓐᓇᕆᐊᖃᕐᓂᕐᒥᑦ ᓄᓇᓕᖕᓂ ᑐᐊᕕᕐᓇᖅᑐᒧᑦ ᐊᐅᓚᐅᑎᑕᖃᙱᑎᓪᓗᒍ.
73. ᖁᓪᓕᒃᑯᑦ ᑐᔫᑎᖃᓚᐅᕆᕗᑦ ᑲᒪᒋᔭᖃᕐᓂᖓᓂᑦ ᐊᓯᖏᓐᓂᒃ ᑐᖓᐅᑦᑎᔾᔪᑕᐅᔪᓂᒃ ᐆᒻᒪᖅᑯᑎᖃᕐᕕᖕᒥᑦ ᐋᖅᑭᐅᒪᑎᑦᑎᓇᓱᐊᕐᓂᕐᒧᑦ. ᑲᑎᒪᔩᑦ ᓇᓗᓇᐃᕆᕗᑦ ᖁᓪᓕᒃᑯᑦ ᓈᒻᒪᒃᓴᖅᑰᔨᓂᖏᓐᓂᒃ ᐋᖅᑭᐅᒪᑎᑦᑎᔪᓐᓇᕐᓂᕐᒧᑦ ᐆᒻᒪᖅᑯᑎᖃᕐᕕᖕᒥ ᒫᓐᓇᐅᔪᕐᒧᑦ.
74. ᑲᑎᒪᔩᑦ ᐊᑐᖁᔨᕗᑦ ᐊᖏᖅᑕᐅᓗᓂᑦ ᐊᐅᓚᐅᑎᓂᑦ ᐃᓇᖐᔪᒪᓂᖅ ᑎᑭᕋᕐᔪᐊᕐᒥᑦ.
	1. ᒥᑦᑎᒪᑕᓕᒃ
75. ᑲᑎᒪᔩᑦ ᕿᒥᕐᕈᓚᐅᖅᑐᑦ ᐱᔭᕆᐊᖃᕐᓂᖓᓂᒃ ᐊᐅᓚᐅᑎᓂᑦ ᐃᓇᖐᔪᒪᓂᕐᒥᑦ ᒥᑦᑎᒪᑕᓕᖕᒥ ᐆᒻᒪᖅᑯᑎᖃᕐᕕᖓᓂᑦ. ᑲᑎᒪᔩᑦ ᐃᓱᒪᒋᔭᖃᓚᐅᖅᑐᑦ ᐊᑐᖅᑕᐅᓛᖑᓂᐊᕋᓱᒋᔭᐅᔪᕐᒥᑦ, RFC−ᒥᑦ, IC ᐊᒻᒪᓗ IFC ᐊᒻᒪᓗ ᑐᓴᐅᒪᔾᔪᑎᓂᒃ ᑕᒪᒃᑯᐊ ᒥᒃᓵᓄᑦ ᐆᒻᒪᖅᑯᑎᖃᕐᕕᖕᒥ.
76. ᑲᑎᒪᔩᑦ ᐊᖏᖅᓯᒪᕗᑦ ᒥᑦᑎᒪᑕᓕᖕᒥ ᐆᒻᒪᖅᑯᑎᖃᕐᕕᒃ ᑕᑎᒋᔭᒃᓴᐅᓂᕐᒧᑦ ᖃᓄᐃᔾᔪᑎᖃᑐᐃᓐᓇᕆᐊᖃᕐᓂᖓᓂᑦ, ᐱᒃᑲᓐᓂᑐᐃᓐᓇᕆᐊᖃᖅᖢᓂᓗ ᑎᑭᐅᒪᒋᐊ RFC−ᒧᑦ 2029/30 ᐅᖓᑖᓄᑦ. ᑲᑎᒪᔩᑦ ᓇᓗᓇᐃᕆᕗᑦ ᒥᑦᑎᒪᑕᓕᒃ ᑐᐊᕕᕐᓇᖅᑐᒧᑦ ᐊᐅᓚᐅᑎᖃᙱᓐᓂᖓᓂᑦ ᓄᓇᓕᖕᓂ. ᑐᐊᕕᕐᓇᖅᑐᒧᑦ ᐊᐅᓚᐅᑎᖃᙱᓐᓂᖓ ᐅᓗᕆᐊᓇᒃᑲᓐᓂᕈᑕᐅᕗᖅ ᖃᒥᑐᐃᓐᓇᕆᐊᖃᕐᓂᕐᒧᑦ ᐊᔪᓕᕈᔾᔨᓐᓂᕈᑎᒃ.
77. ᖁᓪᓕᒃᑯᑦ ᐃᓇᖐᔪᒪᔭᖓ 550 ᑭᓗᕚᑦ G3−ᒥᒃ 750 ᑭᓗᕚᑦᒧᑦ ᓈᒻᒪᒍᒥᓇᖅᐳᖅ; ᑭᓯᐊᓂ, ᐊᓯᖏᓐᓂᒃ ᓂᕈᐊᕆᔭᒃᓴᕐᓂᑦ ᐱᑎᑕᐅᓚᐅᙱᑦᑐᑦ. ᑕᑎᒋᔭᒃᓴᐅᒃᑲᓐᓂᖅᑐᖅ ᐊᒻᒪᓗ IFC 2,020 ᑭᓗᕚᑦᒧᑦ ᐱᔭᕆᐊᖃᖅᐳᑦ ᐱᒻᒪᕆᐅᓪᓗᓂᓗ, ᓈᒪᓕᕋᔭᖅᖢᓂᑦ ᐱᔭᐅᔭᕆᐊᓕᖕᓄᑦ ᓄᓇᓕᖕᓂ ᐊᕐᕌᒍᒐᓴᐅᓂᐊᖅᑐᓄᑦ.
78. ᖁᓪᓕᒃᑯᑦ ᑐᔫᑎᖃᓚᐅᕆᕗᑦ ᑲᒪᒋᔭᖃᕐᓂᖓᓂᑦ ᐊᓯᖏᓐᓂᒃ ᑐᖓᐅᑦᑎᔾᔪᑕᐅᔪᓂᒃ ᐆᒻᒪᖅᑯᑎᖃᕐᕕᖕᒥᑦ ᐋᖅᑭᐅᒪᑎᑦᑎᓇᓱᐊᕐᓂᕐᒧᑦ. ᑲᑎᒪᔩᑦ ᓇᓗᓇᐃᕆᕗᑦ ᖁᓪᓕᒃᑯᑦ ᓈᒻᒪᒃᓴᖅᑰᔨᓂᖏᓐᓂᒃ ᐋᖅᑭᐅᒪᑎᑦᑎᔪᓐᓇᕐᓂᕐᒧᑦ ᐆᒻᒪᖅᑯᑎᖃᕐᕕᖕᒥ ᒫᓐᓇᐅᔪᕐᒧᑦ.
79. ᑲᑎᒪᔩᑦ ᐊᑐᖁᔨᕗᑦ ᐊᖏᖅᑕᐅᓗᓂᑦ ᐊᐅᓚᐅᑎᓂᑦ ᐃᓇᖐᔪᒪᓂᖅ ᒥᑦᑎᒪᑕᓕᒻᒥᑦ.
	1. ᑐᒃᓯᕋᐅᑎᑦ ᐱᔭᕇᖅᑕᐅᑦᑎᐋᖅᓯᒪᓂᖏᑦ ᐊᑭᓪᓗᐊᖅᓯᐅᖅᑕᐅᓂᖏᓐᓄᑦ ᐱᔭᐅᔭᕆᐊᖃᕐᓂᖏᓐᓄᑦ ᐊᒻᒪᓗ ᐊᐅᓚᐅᑎᑕᓕᑦ ᓇᓖᕋᖅᑕᐅᔪᓐᓇᕐᓂᖏᓐᓂᑦ
80. ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ ᖃᐅᔨᖕᒪᑕ ᑕᐃᒃᑯᐊ ᑐᒃᓯᕋᐅᑎᑦ ᐃᓗᓕᖃᓚᐅᕐᒪᑕ ᑭᒡᓕᓕᓯᒪᔪᓂᑦ ᑐᓴᐅᒪᔾᔪᑎᒃᓴᓂᑦ ᐅᖃᐅᓯᖃᖅᑐᓂᒃ ᑕᐃᒃᑯᓂᖓᓪᓗᐊᖅ ᐱᔭᐅᔭᕆᐊᓕᖕᓂᑦ ᐊᑐᓂ ᓄᓇᓕᖕᓄᑦ ᐊᒻᒪᓗ ᐱᓕᕆᐊᕆᔭᒃᓴᐅᔪᓂᑦ ᓇᓖᕋᖅᑕᐅᔪᓐᓇᕐᓂᖏᓐᓂᑦ ᐱᓕᕆᐊᖑᓇᓱᐊᕐᓗᑎᒃ ᐱᔭᐅᔭᕆᐊᓕᑦ. ᒫᓐᓇᓵᖅ ᑐᒃᓯᕋᐅᑕᐅᔪᕐᓂᑦ, ᖁᓪᓕᒃᑯᑦ ᐊᑐᕋᓱᐊᖅᑕᖓ (ᑕᒪᕐᒥᑲᓴᒃ) ᓇᓗᓇᐃᕆᓇᓱᐊᖅᐳᖅ ᐊᑲᐅᙱᓕᐅᕈᑎᐅᔪᕐᒥᑦ ᒫᓐᓇ ᐃᒡᓗᕐᔪᐊᓂᑦ (ᐆᒃᑑᑦ, ᐱᔪᓐᓇᕐᓂᑭᓐᓂᖅ, ᐱᐅᔪᓐᓃᖅᐸᓪᓕᐊᓂᖅ ᐃᒡᓗᕐᔪᐊᑦ/ᐊᐅᓚᔪᓐᓇᐅᑎᑦ, ᐆᒻᒪᖅᑯᓯᐅᕈᑏᑦ ᐊᓯᖏᓪᓗ), ᑭᒡᓕᓯᓂᐊᖅᓯᒪᓪᓚᕆᙱᖦᖢᓂᑦ ᐃᑲᔪᖅᑐᐃᔪᓐᓇᖅᑐᒥᒃ ᐱᔪᓐᓇᕆᐊᓕᖓᓂᑦ ᐃᖏᕐᕋᔾᔪᑎᒋᔭᕆᐊᓕᖏᓐᓂᒡᓘᓐᓃᑦ (ᐆᒃᑑᑦ, ᒪᓕᒡᓗᒍ RFC, IFC ᐅᕝᕙᓗᓂᑦ ᐃᖏᕐᕋᔾᔪᑎᒋᔭᕆᐊᓕᖏᑦ ᖁᓪᓕᒃᑯᑦ ᐱᒻᒪᕆᐅᒋᔭᖏᑦ).
81. ᑲᑎᒪᔩᑦ ᑐᑭᓯᐅᒪᔪᑦ ᑐᓴᐅᒪᔾᔪᑕᐅᔭᕆᐊᓖᑦ ᐊᐅᓚᐅᑎᓂᑦ ᐃᓇᖐᓂᕐᒧᑦ ᐅᓄᙱᓐᓂᖅᓴᐅᓂᖓᓂᑦ ᓄᑖᕐᒧᑦ ᐆᒻᒪᖅᑯᑎᖃᐅᑎᒧᑦ; ᑭᓯᐊᓂ, ᐊᓯᖏᓐᓂᒃ ᓂᕈᐊᕆᔭᖃᕈᓐᓇᕐᓂᖅ, ᑭᒡᓕᓯᓂᐊᕐᓂᖅ ᐃᑲᔪᖅᑐᐃᔾᔪᑏᓪᓗ ᐱᑕᖃᕆᐊᖃᖅᐳᑦ. ᑲᑎᒪᔩᑦ ᓇᓗᓇᐃᕆᓚᐅᕆᕗᑦ ᖁᓪᓕᒃᑯᑦ "ᐊᑐᓲᖓ" ᑎᑭᐅᒪᓇᓱᐊᕐᓂᕐᒧᑦ ᓇᓗᓇᐃᔭᖅᓯᒪᑦᑎᐊᙱᑦᑐᒧᑦ ᐱᔭᐅᔭᕆᐊᓕᖕᓄᑦ ᐱᑕᖃᐃᓐᓇᕐᓂᖓᓂᑦ "ᓱᓕᕆᙱᓪᓗᒍᑦ" ᓂᕈᐊᕆᔭᒃᓴᖅ, ᐊᓯᐊᓂᑦ ᓂᕈᐊᕆᔭᒃᓴᐅᔪᓐᓇᙱᑦᑐᖅ, ᐊᒻᒪᓗ ᓂᕈᐊᕆᔭᒃᓴᕐᒥᑦ. ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ ᐱᑎᑕᐅᓲᖑᖕᒪᑕ ᐊᑕᐅᓯᕐᒥᑦ ᐱᓕᕆᐊᕆᔭᐅᔪᓐᓇᖅᑐᒥᑦ ᐱᔭᐅᖔᕈᓐᓇᖅᑐᒥᑦ, ᐊᒻᒪᓗ ᒥᑭᔪᒃᑲᓐᓂᕈᓗᖕᒥᑦ ᕿᒥᕐᕈᔪᓐᓇᖅᑎᑕᐅᓪᓗᑎᒃ ᐅᕝᕙᓗᓂᑦ ᐃᓱᒪᒃᓴᖅᓯᐅᕈᑎᖃᕈᓐᓇᖅᑎᑕᐅᓪᓗᑎᒃ.
82. ᑲᑎᒪᔩᑦ ᐱᓇᓱᐊᕆᐊᖃᓕᕐᓗᑎᒃ ᐊᓯᖏᓐᓂᒃ ᑐᓴᐅᒪᔾᔪᑎᑦᑎᐊᕙᖕᓂᑦ ᑐᓴᐅᒪᔾᔪᑎᑖᕈᒪᓂᒃᑯᑦ ᐱᑎᑕᐅᕌᓂᒍᓐᓇᓚᐅᕐᓗᑎᒃ, ᐱᑎᑕᐅᓪᓗᐊᓚᐅᕐᓗᑎᒡᓗ ᑐᒃᓯᕋᐅᑎᒥᒃ. ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑕ ᐱᓕᕆᐊᕆᔭᖓ ᐃᒫᖑᓚᐅᕐᒪᑦ ᑐᒃᓯᕋᕆᐊᖃᕐᓗᑎᒃ ᑐᓴᐅᒪᔾᔪᑎᒃᓴᒃᑲᓐᓂᕐᓂᑦ ᑐᒃᓯᕋᐅᑎᓅᖓᔪᓂᑦ ᐊᒻᒪᓗ/ᐅᕝᕙᓗᓂᑦ ᐱᔪᒪᓗᑎᒃ ᐊᓯᒃᑲᓐᓂᖏᓐᓂᑦ ᓇᓖᕋᒃᑕᐅᔪᓐᓇᖅᑐᓂᒃ ᐅᕝᕙᓗᓂᑦ ᐱᔭᐅᖔᕈᓐᓇᖅᑐᓂᒃ ᖁᓪᓕᖅ ᐆᒻᒪᖅᑯᑎᓕᕆᔨᖏᑦᑕ ᑎᒥᖁᑎᖓᑕ ᐃᓱᒪᒃᓴᖅᓯᐅᕈᑎᒋᓯᒪᑐᐃᓐᓇᕆᐊᖃᒃᑕᖏᓐᓂᑦ. ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ ᐃᒪᒋᖏᒻᒪᒋᑦ ᖁᓪᓕᖅ ᐆᒻᒪᖅᑯᑎᓕᕆᔨᖏᑦᑕ ᑎᒥᖁᑎᖓᑕ ᐱᓕᕆᔾᔪᑕᐅᓪᓗᐊᑕᓱᒃᑯᑦ ᐱᓕᕆᔾᔪᑎᒋᓲᖏᑦ ᑕᐃᒫᒃ ᐋᖅᑭᒃᑕᐅᓯᒪᖕᒪᑕ ᑕᑉᐸᒃᑯᓇᓂ ᐱᐅᓛᖑᓱᕆᓇᓂᒋᑦ ᐱᓕᕆᔾᔪᑎᒋᕙᒃᑕᖏᑦ ᐅᖃᒃᓯᒪᓂᖏᓐᓂ ᑐᒃᓯᕋᐅᑎᑦ ᐃᓗᓕᖏᑦ.
83. ᑲᑎᒪᔩᑦ ᓇᓗᓇᐃᕆᕗᑦ ᖁᓪᓕᒃᑯᑦ ᐊᒥᓱᓂᒃ ᓂᕈᐊᕆᔭᒃᓴᖃᓚᐅᕋᓱᒋᓪᓗᓂᐅᒃ ᐊᒻᒪᓗ/ᐅᕝᕙᓘᓐᓃᑦ ᐊᖏᓕᕇᓂᒃ ᓂᕈᐊᕈᓐᓇᓚᐅᕐᓂᕐᒥᓂᒃ ᑕᓪᓕᒪᑦ ᐊᐅᓚᐅᑎᑦ ᐃᓇᖏᕋᓱᐊᖅᑕᒥᖕᓄᑦ ᑐᒃᓯᕋᐅᑎᒦᓪᓗᑎᒃ. ᑭᓯᐊᓂ, ᓂᕈᐊᕆᔭᒃᓴᑐᐊᑦ ᓄᓇᓕᖕᓄᑦ ᓂᕈᐊᕆᔭᐅᓚᐅᖅᐳᑦ ᐊᒻᒪᓗ "ᓱᓕᕆᙱᓪᓗᒍᑦ" ᓂᕈᐊᕆᔭᒃᓴᖅ. ᖁᓪᓕᒃᑯᑦ ᐃᓱᒪᒋᔭᖃᓚᐅᕈᑎᒃ ᓂᕈᐊᕆᔭᒃᓴᕐᓂᑦ, ᑲᑎᒪᔩᑦ ᐊᐱᖅᑯᑎᖃᖅᐳᑦ ᖁᓪᓕᒃᑯᑦ ᑭᒡᓕᓯᓂᐊᖅᓯᒪᔭᖓᓂᑦ. ᐊᓯᖔᖓᒍᑦ, ᑲᑎᒪᔩᑦ ᓂᕆᐅᒃᖢᑎᒃ, ᖁᓪᓕᒃᑯᑦ ᐃᓱᒪᒋᔭᖃᓚᐅᖅᑐᑦ ᐊᒥᓱᓂᒃ ᓂᕈᐊᕆᔭᒃᓴᕐᓂᑦ, ᐃᓱᒫᓗᖕᓇᖅᐳᖅ ᖁᓪᓕᒃᑯᑦ ᐃᓱᒪᒋᔭᒥᖕᓂᑦ ᐱᑎᑦᑎᔪᒪᙱᓐᓂᖏᓐᓂᒃ ᑕᑯᒃᓴᐅᑦᑎᐊᕈᒪᙱᓐᓂᖏᓐᓂᒡᓘᓐᓃᑦ ᐱᔾᔪᑕᐅᔪᓂᒃ ᖃᓄᐃᒻᒪ ᓂᕈᐊᕆᔭᐅᔪᑦ ᐱᓂᖅᓴᐅᖕᒪᖔᑦ ᐊᓯᖏᓐᓂᒃ (ᓱᓕᕆᙱᓐᓂᐅᑉ ᐊᓯᐊᓂᑦ).
84. ᑲᑎᒪᔩᑦ ᓇᓗᖅᑯᑎᙱᓚᑦ ᑕᒪᑐᒥᖓ, ᒫᓐᓇ ᑐᒃᓯᕋᐅᑕᐅᔪᕐᒥᑦ, ᓂᕈᐊᕆᔭᐅᔪᑦ ᐊᑲᐅᓂᖅᓴᐅᓂᖓᓂᑦ ᓱᓕᕆᙱᓐᓂᕐᒥᑦ. ᑭᓯᐊᓂ, ᓇᓗᓇᖅᐳᖅ ᓂᕈᐊᕆᔭᐅᔪᑦ ᐊᑲᐅᓛᖑᖕᒪᖔᑦ ᖁᓪᓕᒃᑯᓐᓄᑦ, ᐊᓯᖏᓐᓂᒃ ᓂᕈᐊᕆᔭᒃᓴᕐᓂᑦ ᐱᑎᑦᑎᓚᐅᙱᒻᒪᑕ. ᑕᒪᐃᓐᓂᐸᓗᒃ ᑲᑎᒪᔩᑦ ᐊᐱᖅᑯᑎᒃᓴᖃᖅᑎᑕᐅᕗᑦ ᐊᖏᓕᕇᓂᒃ ᐊᓯᔾᔩᓂᖅ ᐊᑲᐅᓂᖅᓴᐅᓇᔭᕐᓂᕐᒪᖔᑦ ᐃᓱᒪᒋᔭᐃᓐᓇᕆᓗᒋᑦ (ᐆᒃᑑᑦ, ᑮᓇᐅᔭᑎᒍᑦ ᐋᒃᑲᓗ).
85. ᑲᑎᒪᔩᑦ ᐃᓱᒪᒋᔭᖃᖅᑐᑦ ᐃᓚᓕᐅᔾᔨᓯᒪᓂᖅ ᓈᒪᔪᓂᒃ ᐊᒃᑐᐊᓂᓕᖕᓂᓪᓗ ᑐᓴᐅᒪᔾᔪᑎᓂᒃ ᑐᒃᓯᕋᐅᒻᒥᒃ ᕿᓚᒻᒥᐅᓂᖅᓴᖅ ᕿᒥᕐᕈᔭᐅᓇᔭᕐᓂᖓᓂᑦ ᐊᒻᒪᓗ ᑐᒃᓯᕋᙱᓐᓂᖅᓴᐅᓕᕐᓗᑎᒃ. ᑕᐃᒫᐸᓗᒃ, ᐱᖃᓯᐅᔾᔭᐅᓗᑎᒃ ᓂᕈᐊᕆᔭᒃᓴᑦ ᑐᒃᓯᕋᐅᒻᒥᒃ ᐃᓱᒪᓕᐅᕆᑦᑎᐊᕈᑕᐅᔪᓐᓇᕐᓂᖅᓴᐅᕗᖅ ᒥᓂᔅᑕᒥᑦ. ᑲᑎᒪᔩᑦ ᓇᓗᓇᐃᕆᕗᑦ ᐊᓯᖏᑦ ᑲᓇᑕᒥ ᑭᒡᒐᖅᑐᖅᑕᐅᔪᑦ ᑐᒃᓯᕋᖃᑦᑕᕆᐊᖃᕐᓂᖏᓐᓂᒃ ᒪᓕᒐᖅᑎᒍᑦ ᑐᓗᖅᑕᕈᑎᖃᙱᓐᓂᖅᓴᐅᖁᓪᓗᒍᑦ ("ᐊᐳᖅᑕᕈᑕᐅᕙᒃᑐᑦ").
86. ᑲᑎᒪᔩᑦ ᐃᓱᒪᒋᔭᖃᖅᐳᑦ ᐊᑑᑎᓇᔭᕐᓂᖓᓂᑦ ᖁᓪᓕᒃᑯᑦ ᑐᓴᐅᒪᑎᑦᑎᑦᑎᐊᕐᓂᖅᓴᐅᒃᐸᑦ ᑐᒃᓯᕋᐅᑎᖓᓂᑦ ᐊᑑᑎᖁᓪᓗᒍᑦ ᑲᑎᒪᔨᓄᑦ, ᒥᓂᔅᑕᒧᑦ, ᐊᑭᓖᕙᒃᑐᓄᑦ, ᐊᑐᖁᓪᓗᒋᓪᓗ ᖁᓪᓕᒃᑯᑦ ᑕᐃᒪᐃᓕᐅᖁᓪᓗᒋᑦ.
	1. ᑐᐊᕕᕐᓇᖅᑐᒧᑦ ᐊᐅᓚᐅᑏᑦ
87. ᑲᑎᒪᔩᑦ ᓇᓗᓇᐃᕆᕗᑦ ᐱᖓᓱᑦ ᑕᓪᓕᒪᓂᒃ ᓄᓇᓕᖕᓂᑦ ᑭᒡᒐᖅᑐᖅᑕᐅᔪᑦ ᑐᒃᓯᕋᐅᒻᒥᒃ ᑐᐊᕕᕐᓇᖅᑐᒧᑦ ᐊᐅᓚᐅᑎᖃᕐᓂᖏᓐᓂᒃ ᓄᓇᓕᖕᓂ. ᑲᑎᒪᔩᑦ ᓇᓗᓇᐃᓚᐅᕆᕗᑦ ᖁᓪᓕᒃᑯᑦ ᐊᑐᒃᑲᓐᓂᕋᓱᖃᑦᑕᕐᓂᖏᓐᓂᒃ ᐊᑐᖅᓯᒪᔪᕐᓂᒃ ᐊᐅᓚᐅᑎᓂᑦ ᑐᐊᕕᕐᓇᖅᑐᒧᑦ (ᒪᓕᒃᖢᒍ URRC‑QEC-1-3e); ᑭᓯᐊᓂ, ᖁᓪᓕᒃᑯᑦ ᐱᖃᓯᐅᔾᔨᕙᙱᓚᑦ ᑐᐊᕕᕐᓇᖅᑐᒧᑦ ᐊᐅᓚᐅᑎᓂᑦ ᐃᓕᐅᖅᑲᖅᓯᒪᔪᖅ ᐱᔪᓐᓇᐅᑎᖏᓐᓄᑦ ᖁᓪᓕᒃᑯᑦ ᐆᒻᒪᖅᑯᖃᕐᕕᖏᓐᓂᑦ (ᒪᓕᒃᖢᒍ URRC-QEC-1-5b ᓇᓗᓇᖅᑰᔨᙱᓚᖅ ᑐᐊᕕᕐᓇᖅᑐᒧᑦ ᐊᐅᓚᐅᑎ ᐅᓗᕆᐊᓇᙱᔾᔪᑕᐅᕚᓪᓕᕋᔭᕐᓂᖓᓂᑦ ᖃᒥᑐᐃᓐᓇᕆᐊᖃᕐᓂᕐᒧᑦ ᓄᓇᓕᖕᓂ; ᑭᓯᐊᓂ, ᓇᓗᓇᖅᐳᖅ ᖃᓄᖅ ᐱᑕᖃᕐᓂᖓ ᐱᑕᖃᙱᓐᓂᖓᓘᓐᓃᑦ ᑐᐊᕕᕐᓇᖅᑐᒧᑦ ᐊᐅᓚᐅᑎ ᑕᑯᒃᓴᐅᑎᑕᐅᖕᒪᖔᑦ ᖁᓪᓕᒃᑯᑦ ᐱᕙᒌᔭᐅᑎᖏᓐᓂᑦ.
88. ᑲᑎᒪᔩᑦ ᐃᓱᒪᒋᔭᖃᐳᑦ ᐊᑑᑎᓇᔭᕐᓂᖓᓂᑦ ᐃᓕᐅᖅᑲᐃᓂᖅ ᑐᐊᕕᕐᓇᖅᑐᒧᑦ ᐊᐅᓚᐅᑎᓂᑦ; ᑭᓯᐊᓂ, ᓇᓗᓇᖅᐳᖅ ᖃᓄᖅ ᖁᓪᓕᒃᑯᑦ ᓇᓗᓇᐃᖅᓯᕙᖕᒪᖔᑦ ᐱᔭᕆᐊᓕᖕᓂᑦ ᐊᑭᖏᓐᓂᒡᓗ ᐃᓕᐅᖅᑲᐃᓂᕐᒧᑦ. ᑲᑎᒪᔩᑦ ᐊᑐᖁᔨᕗᑦ ᖁᓪᓕᒃᑯᑦ ᓇᓗᓇᐃᕆᖃᑦᑕᕐᓗᑎᒃ ᖃᓄᖅ ᐃᓱᒪᒋᔭᖃᕐᒪᖔᑦ ᑐᐊᕕᕐᓇᖅᑐᒧᑦ ᐊᐅᓚᐅᑎᓂᑦ ᐱᕙᒌᔭᐅᑎᒥᖕᓂᑦ.
89. ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᑦ ᐊᑐᓕᖁᔭᖏᑦ
90. ᐃᓱᒪᒋᔭᐅᓚᐅᖅᑎᓪᓗᒋᑦ ᐊᑲᐅᙱᓕᐅᕈᑕᐅᓚᐅᖅᑐᑦ, ᐆᒻᒪᖅᑯᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ (URRC) ᐱᖁᔨᕗᖔᓕᐅᖅᓯᒪᔪᑦ ᐃᒪᐃᓕᖓᔪᓂᑦ:

**ᓴᓇᔭᒃᓴᒨᖓᔪᓄᑦ ᐊᑐᓕᖁᔨᔾᔪᑎᖏᑦ**

ᐊᖏᔪᖅ ᐊᑭᑐᔪᖅ ᐱᓕᕆᐊᒃᓴᒧᑦ ᐱᔪᓐᓇᐅᑎᑖᕈᑎᓄᑦ ᐊᖏᖅᑕᐅᓇᓱᐊᖅᑐᑦ ᐊᐅᓚᐅᑎᓂᑦ ᐃᓇᖐᔾᔪᑎᓄᑦ ᑰᒑᕈᖕᒥ, ᓴᓪᓕᖅ, ᐃᒡᓗᓕᒑᕐᔪᒃ, ᑎᑭᕋᕐᔪᐊᖅ ᐊᒻᒪᓗ ᒥᑦᑎᒪᑕᓕᖕᒥ, ᐊᖏᖅᑕᐅᓗᑎᒃ ᒪᑯᓂᖓ ᒪᓕᒡᓗᓂᑦ ᐊᑐᖁᔭᐅᔪᓂᒃ:

* + ᐊᑭᒋᓪᓗᐊᖅᑎᑕᐅᔪᑦ ᐊᑭᑦᑐᕋᐅᑕᐅᓚᐅᖅᑎᓪᓗᒋᑦ ᐅᖓᑖᓄᐊᖅᐸᑕ ᐊᑭᒋᑎᑕᐅᔪᓂ ᓇᓕᐊᖕᓄᑐᐃᓐᓇᖅ ᑕᓪᓕᒪᑦ ᓄᓇᓕᐅᔪᓄᑦ (ᐊᖏᖅᑕᐅᓚᐅᖅᑎᓪᓗᒍ ᒥᓂᔅᑕᒧᑦ) ᐅᖓᑖᓄᑦ 25 ᐳᓴᓐᑎ, ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᒪᓕᒃᑎᑕᐅᓗᓂ ᐸᕐᓇᐃᓂᕐᒥᒃ ᑐᓂᓯᓂᕐᒥᒃᓗ ᓄᑖᓂᒃ ᐊᖏᔫᑎᓄᑦ ᐱᓕᕆᐊᓄᑦ ᑐᒃᓯᕋᐅᑎᓂᒃ ᒥᓂᔅᑕ ᑲᒪᒋᔭᖃᖅᑐᒧᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᓄᑦ.
	+ ᑕᒡᕙᓕ, ᐊᑭᑦᑐᕋᐅᑕᐅᕌᓂᒃᐸᑦ, ᓴᖅᑭᑕᐅᔪᒪᔪᖅ ᐱᔨᑦᑎᕋᖕᓂᖕᒧᑦ ᐊᔾᔨᒋᙱᓐᓂᐊᖅᐸᐅᒃ ᓴᖅᑭᑕᐅᔪᒪᔫᑉ ᐱᔨᑦᑎᕋᖕᓂᐅᑉ ᐅᓪᓗᖓᓂᑦ ᐊᕐᕌᒍᒥᑦ ᐊᑕᐅᓯᐅᑉ ᐅᖓᑖᓄᑦ ᓇᓕᐊᖕᓄᑐᐃᓐᓇᖅ ᑕᓪᓕᒪᑦ ᓄᓇᓕᖕᓄᑦ, ᖁᓪᓕᒃᑯᑦ ᐅᖃᐅᔾᔪᐃᖁᔭᐅᓗᑎᒃ ᒥᓂᔅᑕᒥᑦ ᑲᒪᒋᔭᓕᒃ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᓂᑦ.
	+ ᑕᒪᓐᓇ ᐃᓱᒪᓕᐅᕈᑎᖃᑦᑎᐊᕐᓂᖅ ᐊᑭᓪᓚᕆᖏᓐᓂᑦ ᐊᑐᓂ ᐃᓇᖏᖅᑕᐅᔪᒃᓴᓂᑦ ᖃᐅᔨᓇᓱᐊᖅᑕᐅᖁᓪᓗᒋᑦ ᑕᐃᑦᓱᒪᓂ ᐊᑐᓂ ᑐᒃᓯᕋᐅᑎᒋᔭᐅᔪᑦ ᐱᖃᓯᐅᑎᔭᐅᖁᓪᓗᒋᑦ ᐊᑭᖓᑕ ᑐᙵᕕᖓᓄᑦ.
	+ ᓴᖅᑭᑕᐅᓚᐅᖅᑐᑦ ᐱᒻᒪᕆᒃ ᐊᑦᑕᕐᓇᖅᑕᐃᓕᒪᓂᕐᒧᑦ ᐃᓱᒫᓘᑕᐅᔪᑦ ᑎᓯᐱᕆ 2021−ᒥ ᐱᔪᓐᓇᐅᑎᑖᕈᑎᒧᑦ ᑰᒑᕈᖕᒥ ᐃᒡᓗᓕᒑᕐᔪᖕᒥᓪᓗ ᐆᒻᒪᖅᑯᑎᖃᕐᕕᖏᓐᓄᑦ, ᕿᒥᕐᕈᔩᑦ ᐊᑐᓕᖁᔨᕗᑦ ᖁᓪᓗᒃᑯᓐᓄᑦ ᓇᓗᓇᐃᕆᓯᒪᔪᕐᒥᑦ ᐅᓂᒃᑳᓕᐅᕐᓗᑎᒃ ᒥᓂᔅᑕᒧᑦ ᖃᓄᐃᓕᐅᕈᑕᐅᓯᒪᔪᓂᒃ ᑲᒪᒋᔭᖃᕈᑕᐅᓪᓗᑎᒃ ᐊᑦᑕᕐᓇᖅᑕᐃᓕᒪᓂᕐᒧᑦ ᑕᑎᒋᔭᒃᓴᐅᓂᕐᒧᓪᓗ ᐃᓱᒫᓘᑕᐅᔪᓄᑦ, ᐊᒻᒪᓗ/ᐅᕝᕙᓘᓐᓃᑦ ᐊᑐᕆᐊᓕᖕᓄᑦ (ᒪᓕᒋᐊᓖᑦ) ᒪᓕᙱᓐᓂᐅᔪᓄᑦ ᓄᓇᓕᖕᓂ ᖃᓄᐃᙱᑦᑎᐊᖁᓪᓗᒋᑦ ᐃᖅᑲᓇᐃᔭᖅᑏᓪᓗ ᐊᑦᑕᕐᓇᖅᑐᒦᖁᓇᒋᑦ.
	+ ᖁᓪᓕᒃᑯᑦ ᒥᓂᔅᑕᒧᐊᖅᓯᓗᑎᒃ ᐅᐸᓗᖓᐃᔭᐅᑎᓂᒃ ᖁᓪᓕᒃᑯᑦ ᐊᑐᕐᓂᐊᖅᑕᒥᖕᓂᑦ ᐊᐅᓚᐅᑏᑦ ᐃᓇᖐᔾᔪᑕᐅᓇᓱᐊᖅᑐᑦ ᑰᒑᕈᖕᒥᑦ ᐃᒡᓗᓕᒑᕐᔪᖕᒥᓪᓗ ᑎᑭᑦᑐᓐᓇᕈᓐᓃᔾᔮᖏᓐᓂᖏᓐᓂᒃ, ᑮᓇᐅᔭᑦ ᓄᑖᕐᒧᑦ ᐆᒻᒪᖅᑯᑎᖃᕐᕕᖕᒧᑦ ᓴᖅᑭᒃᑯᑎᒃ ᓱᓕ ᐊᑐᕈᓐᓇᖅᑎᓪᓗᒋᑦ.

**ᑕᒪᐃᓐᓄᑦ ᐊᑐᓕᖁᔭᐅᔪᑦ**

* + ᖁᓪᓕᒃᑯᑦ ᑐᓴᐅᒪᑎᑦᑎᓗᑎᒃ ᑲᑎᒪᔨᓄᑦ ᖃᓄᐃᓕᕐᒪᖔᑦ ᑕᓪᓕᒪᑦ ᐊᐅᓚᐅᑎᑦ ᐃᓇᖏᖅᑕᐅᓇᓱᐊᖅᑐᑦ ᑭᖑᓪᓕᕐᒥ ᐊᑭᒃᓴᒥᑦ ᐱᓇᓱᐊᓕᕈᑎᒃ.
	+ ᓯᕗᓂᒃᓴᒥᑦ ᑐᒃᓯᕋᐅᑕᐅᔪᑦ "ᐊᑐᖅᑕᐅᓲᕐᒥᑦ" ᑐᓴᐅᒪᔾᔪᑎᖃᕐᓗᓂᑦ ᑲᑎᒪᔩᑦ ᐱᔭᕆᐊᖃᓕᕋᔭᖅᑕᖏᑦ ᑐᒃᓯᕋᕐᓂᒃᑯᑦ.
	+ ᑕᒪᓐᓇ ᓯᕗᓂᒃᓴᒥ ᐊᖏᔫᑎᑦ ᓴᓇᔭᒃᓴᒧᑦ ᐱᓕᕆᔪᓐᓇᐅᑎᒥᑦ ᑐᒃᓯᕋᐅᑎᑦ ᑐᒃᓯᕋᐅᖏᓐᓂᑦ ᐱᔭᐅᑎᑦᑎᖕᒪᑦ ᐊᑭᓪᓗᐊᖅᓯᐅᖅᑕᐅᔾᔪᑎᖓᓂᑦ ᐊᓯᖏᑎᒍ ᐱᓕᕆᐊᖑᔪᓐᓇᕋᔭᕐᒪᖔᑕ ᐱᓕᕆᐊᖑᓇᓱᐊᕐᓗᓂ/ᓇᓖᕋᒃᑕᐅᔪᓐᓇᕐᓂᖏᑦ ᑭᖑᕝᕕᖅᑕᐅᙱᖔᕋᔭᕐᓗᑎᒃ ᐅᕝᕙᓗᓂᑦ ᑕᐃᒫᖑᖏᓪᓗᓂ (ᐱᖃᑖ ᐅᓇᐅᖏᓐᓇᐅᔭᖅᑎᓪᓗᒍ ᓈᒻᒪᒍᓐᓇᖐᓐᓇᐅᔭᖅᑐᖅ ᐱᓕᕆᐊᕆᔭᒃᓴᐅᓇᓂᓘᓐᓂᑦ ᒪᓐᓇᐅᑎᓪᓗᒍ ᒫᓐᓇᐅᔪᒥ/ᓯᕗᓂᒃᓴᒥ ᐱᔭᐅᔪᒪᒐᔭᕐᓂᖓ ᐊᒻᒪᓗ/ᐅᕝᕙᓘᓐᓃᑦ ᑕᑎᒋᔭᒃᓴᐅᓂᕐᒧᑦ ᐃᓱᒫᓘᑕᐅᔪᑦ).
	+ ᑲᑎᒪᔩᑦ ᐊᑐᖁᔨᕗᑦ ᖁᓪᓕᒃᑯᑦ ᓇᓗᓇᐃᕆᖃᑦᑕᕐᓗᑎᒃ ᖃᓄᖅ ᐃᓱᒪᒋᔭᖃᕐᒪᖔᑦ ᑐᐊᕕᕐᓇᖅᑐᒧᑦ ᐊᐅᓚᐅᑎᓂᑦ ᐱᕙᒌᔭᐅᑎᒥᖕᓂᑦ.
1. ᐱᑕᖃᔾᔮᙱᑦᑐᖅ ᑕᕝᕙᓂ ᐅᓂᒃᑳᓕᐊᖑᓯᒪᔪᒥ ᐃᓚᐃᓐᓈᖅᑎᑦᑎᔪᒥᑦ ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᓐᓂᑦ (URRC) ᐃᓱᒪᒃᓴᖅᓯᐅᕈᑎᖃᖅᑎᓪᓗᒋᑦ ᖃᓄᐃᑦᑐᑐᐃᓐᓇᕐᓂᑦ ᐊᓯᖏᓐᓂᑦ ᐱᓕᕆᐊᖑᔪᓂᑦ ᑐᕌᖓᔪᓂᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᓄᑦ (QEC).

**ᑭᒡᒐᖅᑐᕐᓗᒋᑦ**

**ᓄᓇᕗᒻᒥ ᐆᒻᒪᖅᑯᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ**



**ᐅᓪᓗᖅ: ᒫᑦᓯ 25, 2024**

**ᒍᕌᒻ ᓛᒃ, ᐃᒃᓯᕙᐅᑕᐅᑉ ᑐᖓᓕᐊ**

**ᓄᓇᕗᒻᒥ ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ**

1. N-1 ᑕᕝᕙᓂ ᐱᔾᔪᑎᖃᖅᑐᖅ ᐸᕐᓇᐃᓂᕐᒥᑦ ᖃᒥᙶᖅᑎᑕᐅᓂᖓᓄᑦ ᐊᖏᓛᖅ ᐊᐅᓚᐅᑎ ᐊᐅᓚᐅᑎᖃᕐᕕᖕᒥᑦ. [↑](#footnote-ref-1)
2. ᒥᓂᔅᑕᐅᑉ ᑎᑎᖅᑲᖓ ᕿᒥᕐᕈᖁᔨᓪᓗᓂ ᑐᒃᓯᕋᐅᑎᒥᒃ ᐅᓪᓗᖃᖅᑐᖅ ᑎᓯᐱᕆ 1, 2023, ᑭᓯᐊᓂ ᐱᔭᐅᓚᐅᙱᑦᑐᖅ ᕿᒥᕐᕈᔨᒃᑯᓐᓂᑦ ᑭᓯᐊᓂ ᑎᓯᐱᕆ 5, 2023−ᒥ. ᐅᓪᓗᖓ ᐱᔭᐅᓚᐅᖅᑎᓪᓗᒍ, ᐱᔾᔪᑎᒋᓪᓗᒍ 150−ᓄᑦ ᐅᓪᓗᓄᑦ ᐃᓱᓕᕝᕕᒃᓴᐅᑎᖓ ᑭᖑᓪᓕᖅᐹᖅᓯᐅᑎᒧᑦ ᐅᓂᒃᑲᐅᓯᕐᒧᑦ, ᑎᓯᐱᕆ 5, 2023−ᖑᓚᐅᖅᐳᖅ. [↑](#footnote-ref-2)